Menteri letak jawatan, protes terus memuncak

BEIRUT: Golongan elit po- litik Lubnan terus berdepan tekanan pelbagai pihak su- sulan insiden letupan yang disebabkan kecuaian se- hingga menyaksikan dua menterinya meletak jawa-tan sementara penunjuk pe- rasaan yang berang bertempur dengan pasukan keselamatan.

Ketika harapan semakin pudar untuk menemui mangsa terselamat dalam letupan Selasa lalu, media sosial di negara itu terus dibanjiri dengan ‘posting’ kemarahan, selepas semalaman menyaksikan kumpulan penunjuk perasaan menyerang beberapa pejabat kementerian di bandar raya ini.

Satu gambar viral dalam talian menunjukkan kehancuran kota pelabuhan itu, dengan satu tembok tertulis mesej yang dilukis dengan semburan: ‘Kerajaan saya yang melakukan ini’.

Biarpun belum diketahui punca yang menyebabkan simpanan ammonia nitrat itu terbakar sehingga meletuskan letupan besar, penunjuk perasaan mengatakan tragedi itu tidak mungkin terjadi tanpa adanya rasuah dan ketidakcekapan pihak pe- merintah Lubnan.

“Mereka yang meninggal dunia disebabkan negara initidak menghiraukan sesuatu kecuali kuasa dan wang,” kata penunjuk perasaan, Ta- mara, 23, rakan kepada Ra- wan, 20, yang terbunuh da- lam letupan itu.

“Tidak cukup dengan itu, menteri mesti meletak ja- watan. Mereka yang meletakkan bahan letupan di sana mesti dipertanggungjawabkan. Kami mahu mahkamah antarabangsa memberitahu kami siapa yang membunuh (Rawan),” katanya.

Letupan di pelabuhan Beirut mengorbankan sekurang-kurangnya 158 orang dan mencederakan lebih 6,000 mangsa.Penyelidik hak asasi manusia Lubnan, Aya Majzoub memaklumkan beberapa pasukan keselamatan melepaskan gas pemedih mata dan peluru getah ke arah penunjuk perasaan.

“Daripada mengerahkan tentera untuk membantu pen- duduk membersihkan runtuhan, pihak berkuasa Lubnan memilih untuk mengerahkan mereka dan pasukan keama- nan lain untuk menentang penunjuk perasaan” katanya.

Sementara itu, Menteri Penerangan, Manal Abdel Samad dan Menteri Alam Sekitar, Damianos Kattar, meletak jawatan sekali gus menjejaskan kredibiliti pentadbiran pimpinan Perdana Menteri, Hassan Diab.

Kattar yang menganggap letupan itu sebagai ‘malape- taka sangat besar’ juga berkata, dia sudah hilang harapan dengan kerajaan.

Beberapa Ahli Parlimen juga turut meletak jawatan dan media tempatan mela- porkan, Diab mungkin membuat keputusan untuk mengumumkan peletakan jawa- tan seluruh barisan Kabinetnya. – AFP

See author's posts


Lima maut, ventilator meletup

MOSCOW: Lima pesakit Covid-19 di sebuah hospital di St Petersburg, Rusia terbunuh selepas mesin bantuan pernafasan terbakar, semalam.

Agensi berita Interfax melaporkan, kebakaran berlaku di unit rawatan rapi (ICU) di hospital berkenaan yang menempatkan pesakit Covid-19.

Mereka membabitkan pesakit memerlukan bantuan mesin pernafasan.

Sumber berkata, kebakaran berpunca akibat mesin bantuan pernafasan itu yang digunakan terlampau lama.

Ia berikutan bilangan mesin bantuan pernafasan sangat terhad di hospital berkenaan.

Susulan kejadian, seramai 150 pesakit dipindahkan ke hospital lain.

Setakat semalam, berdasarkan worldometers, Rusia merekodkan 221,344 kes Covid-19 dengan 11,656 kematian.

Sabtu lalu, seorang terbunuh selepas selepas kebakaran di sebuah hospital di Moscow yang turut merawat pesakit Covid-19.-AFP

See author's posts


Penduduk diharap bersabar, beri kerjasama

EARL ANEK

SARIKEI: Ahli Dewan Undangan Negeri (ADUN) N41 Kuala Rajang, Datu Len Talif Salleh berharap penduduk di Zon Tanjung Manis bersabar dan bersedia memberikan kerjasama kepada pihak berwajib bagi memastikan wabak pandemik Covid-19 dapat dibanteras sepenuhnya.

Len berkata, beliau memahami keresahan, kesedihan dan ketidaktentuan penduduk Kampung Belawai dan kampung sekitar Zon Tanjung Manis berikutan penularan pandemik Covid-19 ketika ini.

“Apapun, saya berharap penduduk bersabar dan bersedia memberikan kerjasama kepada pihak berwajib bagi memastikan wabak ini dapat dibenteras sepenuhnya.

“Tidak perlu bagi kita untuk menyalah sesiapa sebaliknya, kita harus menjaga perasaan pesakit dan keluarganya,” katanya.

Beliau berkata demikian menerusi satu kenyataan dan ketika dihubungi Utusan Sarawak, pagi semalam.

“Justeru, saya berharap segala tohmahan dan anggapan negatif segera dihentikan sama ada secara lisan mahupun melalui media sosial.

“Sehubungan itu, saya mendoakan warga yang didapati positif Covid-19 ini, agar kembali sembuh seperti sedia kala.

“Semoga anggota keluarganya sabar dan tabah menghadapi segala dugaanNYA,” ujarnya.

See author's posts


Penutup mulut, hidung cemari laut

MEDITERRANEAN: Lebih banyak topeng wajah berbanding obor-obor di laut Mediterranean pada masa akan datang.

Demikian kata pengasas sebuah badan bukan kerajaan (NGO), Laurent Lombard yang memberi gambaran mengenai pencemaran alam yang berlaku dek pandemik Covid-19.

Sewaktu berenang di sebuah resort di French Riviera, Antibes, Mediterranean, dia dan pasukannya menemui banyak sarung tangan dan topeng wajah di dalam air.

Selain itu, sampah seperti tin minuman dan cawan kosong turut ditemui.

NGO dikenali sebagai Opération Mer Propre itu menggesa orang ramai agar lebih bertanggungjawab dan tidak mencemarkan alam.

Ujarnya, jika PPE, topeng wajah dan sebagainya tidak dihapuskan dengan cara betul, ia akan mencemari kawasan laut.

“Dengan hujan atau angin, ia akan dibawa terus ke laut,” ujarnya lagi.-AFP

See author's posts


Populasi mamalia, burung, reptilia, ikan turun 68 peratus

MOSCOW: Saintis yang menganalisis data lebih 4,000 spesies mamalia, burung, reptilia dan ikan mendapati kebanyakan populasi haiwan itu mengalami penurunan sebanyak 68 peratus dalam tempoh 46 tahun, lapor agensi berita Sputnik.

“Living Planet Index (LPI) global terus menurun. Ia menunjukkan terdapat penurunan sebanyak 68 peratus dalam ukuran populasi mamalia, burung, amfibia, reptilia dan ikan antara tahun 1970 dan 2016,” kata World Wildlife Fund (WWF).

“Penurunan 94 peratus LPI untuk wilayah tropika di Amerika merupakan yang terbesar pernah dilihat berlaku di mana-mana bahagian di dunia,” katanya.

LPI mencerminkan keadaan kepelbagaian biologi global berdasarkan trend populasi spesies vertebrat di seluruh dunia. Ia diterbitkan setiap dua tahun sejak 1998.- Bernama

See author's posts


GFG lancar platform pinjaman pengguna pihak ketiga

KUALA LUMPUR: Grab Financial Group (GFG) akan melancarkan platform pinjaman pengguna pihak ketiga bermula di Singapura, sebelum mengembangkannya ke Malaysia dan negara-negara lain.

Dalam kenyataan semalam, platform fintech terkemuka di Asia Tenggara itu berkata ia turut memperkenalkan AutoInvest, penyelesaian pelaburan mikro, dan memperluaskan barisan penawaran ‘beli sekarang bayar kemudian’ dengan melancarkan PayLater Instalments dan PayLater Postpaid di laman e-dagang terpilih di Singapura dan Malaysia pada Oktober.

Katanya, inisiatif itu sebahagian daripada strategi ‘Thrive with Grab’ GFG, yang akan mengembangkan rangkaian penawaran penggunanya untuk memanfaatkan peluang perkhidmatan kewangan pasaran massa Asia Tenggara yang luas.

Di bawah platform pinjaman pengguna pihak ketiga, katanya, pengguna akan mengetahui mengenai pinjaman peribadi yang ditawarkan oleh rakan bank berlesen GFG untuk memenuhi keperluan pinjaman harian mereka.

“Platform menyeluruh yang inovatif itu akan menyaksikan rakan bank dan GFG menyepadukan API (antara muka pengaturcaraan aplikasi) mereka untuk membolehkan pengguna mengakses dan memohon pinjaman dengan selamat secara langsung dalam aplikasi Grab,” katanya.

Sementara itu, katanya inisiatif PayLater Instalments dan PayLater Postpaid akan membolehkan pengguna yang layak untuk menguruskan aliran tunai mereka dengan lebih baik dan membolehkan mereka membeli-belah dalam talian pada masa ini dan membayar ansuran tanpa faedah dengan peruncit perabot, fesyen kecantikan terkemuka.

“Pengguna yang layak boleh memilih untuk membahagikan pembelian mereka kepada ansuran bulanan (PayLater Instalments) atau menangguhkan pembayaran mereka kepada bulan berikutnya (PayLater Postpaid),” katanya.

Katanya, penyelesaian pelaburan mikro pertama GFG, AutoInvest, yang ditawarkan oleh GrabInvest (S) Pte Ltd, membolehkan pengguna Singapura “melabur apabila mereka berbelanja” dengan urus niaga Grab harian mereka.

“Wang AutoInvest dilabur dalam dana pendapatan tetap cair berkualiti tinggi yang ditawarkan oleh Fullerton Fund Management dan UOB Asset Management,” katanya.

Pengarah Urusan Kanan, Ruben Lai berkata, strategi Thrive with Grab akan membolehkan pengguna membina kekayaan mereka, menguruskan kewangan mereka dan melindungi apa yang mereka hargai dalam tempoh tidak menentu ini.

“Dengan menawarkan perkhidmatan kewangan berasaskan urus niaga mikro yang inovatif, kaedah pengurusan kewangan yang mudah dan akses kepada produk daripada institusi kewangan global terkemuka, kami berharap dapat membuka potensi yang besar dalam perkhidmatan kewangan di rantau ini,” katanya.

Lai berkata, kejayaan perniagaan pinjaman PKS dan insurans mikro GFG menunjukkan kepada keperluan yang belum dipenuhi di rantau ini untuk perkhidmatan kewangan yang boleh diakses.

Beliau berkata, berdasarkan laporan Google serta Temasek and Bain & Company, lebih 70 peratus daripada penduduk di Asia Tenggara kurang menggunakan perkhidmatan perbankan, manakala dianggarkan AS$75 bilion (AS$1=RM4.21) dalam aset di bawah pengurusan akan mengalir ke saluran digital menjelang 2025.

“GFG menyasarkan untuk memanfaatkan peluang besar ini untuk meningkatkan keterangkuman kewangan dan membuka aliran pendapatan baharu untuk Grab,” katanya. – Bernama

See author's posts


Kes Itali naik dua kali ganda

ROM: Kes Covid-19 yang direkod- kan di Itali hampir dua kali gan-da dalam tempoh lima hari lalu, dengan lebih 1,200 kes semalam. Peningkatan itu ada kaitan ra- pat dengan pengembaraan dan hiburan musim panas, menurut laporan rasmi.

Itali merekodkan sebanyak 1,210 kes dalam tempoh 24 jam lalu, berbanding 642 pada Rabu, menurut angka terkini rasmi. Pada Sabtu, 1,071 kes direkod- kan, dengan 947 kes pada Jumaat dan 845 pada Khamis.

Kes paling tinggi direkodkan di wilayah Lombardy utara dengan 239 kes, disusuli dengan wilayah Rom merekodkan 184 kes dan wilayah Venice dengan 145 kes.

Tujuh kematian lagi direkod- kan pada Sabtu, menjadikan jumlah keseluruhan sebanyak 35,437 orang maut akibat Covid-19 di Itali, sejak negara itu dilanda wabak berkenaan.

Walaupun terdapat peningkatan kes yang berterusan, Menteri Kesihatan, Roberto Speranza menolak untuk melaksanakan semula perintah berkurung dengan alasan keadaan di negara itu masih terkawal.

Itali ketika ini merekodkan 18,438 kes, termasuk 69 pesakit dalam rawatan intensif. Lebih 200,000 rakyat Itali pulih dari penyakit ini dalam tempoh beberapa bulan lalu.

Penolong Ketua Pengarah Inisiatif Strategik di Pertubuhan Kesi- hatan Sedunia (WHO), Ranieri Guerra, berkata peningkatan kes itu sebahagiannya, berikutan pe- ningkatan ujian saringan yang dijalankan.- AFP

See author's posts


Bazar Ramadan ‘hidup kembali’ bulan depan

KUCHING: Bazar Ramadan Satok yang merupakan lokasi tumpuan bakal memeriahkan kembali bulan puasa yang bermula bulan hadapan selepas ia dibatalkan tahun lalu akibat pendemik Covid-19.

Dua lagi bazar yang turut dibuka di kawasan pentadbiran Dewan Bandaraya Kuching Utara (DBKU) iaitu di Semarak dan Sukma Ria.

Menteri Muda di Jabatan Ketua Menteri (Hal Ehwal Islam dan DBKU) Datuk Dr Abdul Rahman Junaidi berkata, keputusan pembukaan ketiga-tiga bazar ramadan dibuat selepas mendapat pandangan daripada Ketua Menteri Datuk Patinggi Abang Johari Tun Openg.

“Ketua Menteri bersetuju bazar ramadan kembali dibuka namun peniaga dan orang ramai perlu mematuhi garis panduan yang ditetapkan.“Susunan meja juga akan mengikut kluster (kumpulanan makanan dan minuman) bagi mengelak keadaan terlalu sesak,” katanya.

Beliau berkata demikian pada Sidang Media Bersama Menteri Bertanggungjawab DBKU di sini, semalam.

Dr Abdul Rahman yang juga Menteri Muda Utiliti (Bekalan Air) menjelaskan, bilangan tapak untuk bazar Ramadan tahun ini juga berkurangan berbanding sebelum ini bagi mengelak keadaan terlalu sesak.

Sebanyak 55 petak disediakan di Bazar Ramadan Satok, 32 petak di Bazar Ramadan Semarak dan 68 petak di Bazar Ramadan Sukma Ria.

Menurutnya, proses pendaftaran dan jualan tapak akan diadakan pada 2 April di Auditorium DBKU bermula jam 8 pagi hingga 10 pagi untuk Bazar Ramadan Satok.

Masa pendaftaran bagi Bazar Ramadan Semarak pula dari 10.30 pagi hingga 11.30 manakala Bazar Ramadan Sukma Ria dari jam 2.30 petang hingga 4.30 petang.

Dr Abdul Rahman berkata, tempoh ketiga-tiga bazar Ramadan dari 13 April hingga 12 Mei dari jam 2.00 petang hingga 7.00 petang.

Turut hadir Pengarah DBKU Dr Moshidi Ahmad.

Oleh JEAKQLEYN YACHO

See author's posts


PAP kekal kuasai Singapura

SINGAPURA: Parti Tindakan Rakyat (PAP) pimpinan Perdana Menteri, Lee Hsien Loong meraih kemenangan pada Pilihan Raya Umum Singapura 2020 (GE2020) semalam.

Keputusan kali ini menyaksikan PAP memperoleh 83 kerusi Parlimen atau 89 peratus daripada jumlah keseluruhan kerusi namun peratusan undi popular parti itu merosot kepada 61 peratus.

“PAP memperoleh 93 peratus kerusi dan hampir 70 peratus keseluruhan undi.

“Peratusan undi popular tidak setinggi seperti yang saya harapkan. Pun begitu, keputusan tersebut menunjukkan sokongan meluas bagi PAP,” katanya awal hari ini.

Parti pembangkang mencatatkan pertambahan kerusi dalam pilihan raya kali ini.

Parti Pekerja adalah satu-satunya parti pembangkang yang memenangi kerusi di Parlimen berjaya menambah daripada enam kepada 10 kerusi.

GE2020 berlangsung agak kontroversi yang menyaksikan pengundi terpaksa beratur dalam barisan lebih panjang daripada biasa serta keputusan mengejut Jabatan Pilihan Raya (ELD) untuk melanjutkan tempoh pengundian sehingga jam 10 malam.

Tempoh membuang undi di pusat pengundian di Singapura dilanjutkan selama dua jam walaupun proses Pilihan Raya Umum ke-13 itu dijadualkan berakhir pada jam 8 malam.

Pengundian dilakukan hanya beberapa minggu selepas Singapura, antara negara paling teruk terjejas akibat koronavirus (Covid-19). – AFP

See author's posts


11 PIBG DUN Layar nerima MRP

PENGINGAT… Dato Gerald Rentap Jabu begambar nyadika pengingat begulai enggau bala sida ke nerima geran MRP ngarika 11 bengkah PIBG sekula primari enggau sekondari ngelingi DUN Layar kena Hari Enam ke udah.

BETONG: Bisi RM182,000 geran Projek Mit Menua Pesisir (MRP) diberi ngagai 11 bengkah Gerempung Apai Indai enggau Pengajar (PIBG) sekula primari enggau sekula sekondari ngelingi Betong lebih agi ba sitak Kunsil Nengeri (DUN) Layar.

Geran nya disuaka Sapit Menteri Raban Nembiak, Main Lumba enggau Pemansang Entrepreneur, Dato Gerald Rentap Jabu ba Palan Servis DUN Layar kena Hari Enam udah.

Rentap ti mega Kaban Kunsil Nengeri (ADUN) Layar madahka, geran ke baka nya deka diberi dikena ngemanahka sekula ba sitak DUN Layar tanda sukung ngagai institusyen pelajar ngambika ulih nempa lebih mayuh agi mensia ke nyulut.

Ku iya, pengawa ke baka nya beguna amat dikena nentuka infrastruktur enggau fasiliti ke diguna sekula ba sitak menua nya seruran diperatika belama.

Iya mega madahka, pekara ke baka nya beguna amat dikena nentuka kualiti pelajar ngagai bala rebak biak ba sitak menua nya jemah ila.

“Aku nemu sigi endang mayuh penguji, tang aku meri jamin terus komited mantu ngemanahka fasiliti pelajar ba serata sitak DUN Layar seagi aku begelar pengari rayat ba sitak menua tu,” ku iya.

Ku Rentap, ba timpuh renggat kedua megai penuduk, iya udah meri geran mayuh ke  amat ngagai sekula primari enggau sekondari ba sitak DUN Layar.

Nya kebuah iya sigi enggau naka ulih nambahka kualiti pelajar terus diperatika dikena nentula bala anak ba sitak menua nya ngulihka penemu ba endur ke nyamai.

“Aku sigi endang meri fokus ngagai aspek pelajar laban nemu nya siti ari pengawa nanam modal pemadau manah ngagai pengidup dudi hari.

“Aku mega pechaya ngembuan penemu enggau pemandai ulih nyamin pengidup ke meruan lebih agi ngaga bala raban nembiak,” ku iya.

Kelimpah ari nya Rentap mega pechaya Perintah Sarawak ke dipegai Premier Sarawak, Datuk Patinggi Tan Sri Abang Johari Tun Openg deka terus merambu mayuh bengkah inisiatif dikena nambahka pemansang pelajar nengeri tu.

Ku iya, kebuah perintah ngatur pengawa proaktif ke baka nya laban nemu pelajar nya beguna amat sereta ulih ngubah pengidup seiku orang, ruang bilik, mensia mayuh, bansa enggau menua.

“Aku ngasaika pengaga ati sereta beterima kasih ngagai Premier Sarawak laban mayuh amat udah mantu aspek pelajar ngagai bala anak ke agi biak ba Sarawak, lebih agi ba sitak DUN Layar.

“Premier Sarawak ukai semina seruran meri agih dikena ngadu enggau ngemanahka aja tang mega mantu ba mayuh bengkah pekara nyengkaum sekula ba kandang menua ulu,” ku iya.

Nya kebuah genap iku pengari sekula meri terima kasih ngagai ADUN Layar laban udah meri geran ke baka nya ninting taun dikena ngemudahka sida ngatur mayuh bengkah program baka ke udah diperambu.

See author's posts


Pak Jamal sasar jual 3,000 lemang

KUCHING: Lemang berintikan daging dan ayam, merupakan produk yang dihasilkan Jamaluddin Mon semasa Perintah Kawalan Pergerakan (PKP) tahun lepas.

Selain menjual dua produk baharu itu, gerai tepi jalannya di Batu 10, Kampung Matang, Kuching memang sudah cukup terkenal dengan keenakan lemang pandan.

Kini anaknya Azreen Jamaluddin, 28, (genarasi ke-3) menyambung perniagan dari keluarganya.

Pada hari biasa, kira-kira 80 batang lemang dapat dijualnya.

Menjelang Hari Raya Aidiladha yang akan disambut minggu hadapan Azreen dan keluarga menyasarkan 3,000 batang lemang akan di jual.

“Harap kita dapat menjual 3,000 batang lemang pada perayaan ini nanti,” katanya.

Menurut Azreen, perniagan pada Hari Raya Aidiladha pada tahun in mereka hanya membuat 3,000 sahaja berikutan pendemik yang masih aktif di sekitar Kuching.

Oleh HERRIEY NAHA

See author's posts


China berkuasa sebahagian kes keselamatan HK

HONG KONG: China akan mempunyai bidang kuasa ke atas beberapa kes keselamatan negara yang sangat jarang berlaku di Hong Kong (HK) memandangkan ketika ini Beijing bersedia untuk melancarkan undang-undang anti-subversi baharu untuk hab perniagaan separa autonomi itu.

Timbalan Ketua Pejabat Hal Ehwal Hong Kong dan Macau China, Deng Zhonghua, berkata, penguatkuasaan undang-undang keselamatan negara sebahagian besarnya akan jatuh kepada pihak berkuasa tempatan dan polis Hong Kong.

“Bagaimanapun, pihak berkuasa pusat juga mempunyai bidang kuasa atas beberapa kes yang sangat jarang berlaku apabila suatu kesalahan berlaku di Hong Kong dan menimbulkan ancaman serius terhadap keselamatan negara China,” katanya.

Di bawah perjanjian Satu Negara, Dua Sistem, China berkata akan membiarkan Hong Kong mempertahankan kebebasan dan autonomi tertentu hingga 2047, termasuk kebebasan perundangan dan kehakiman.

Hong Kong digegarkan selama beberapa bulan protes pro-demokrasi yang besar dan sering ganas pada tahun lalu.

Sebagai tindak balas, Beijing mengumumkan rancangan untuk menggesa undang-undang baharu yang meliputi penindasan, pemisahan, pengganas dan pengaruh asing bagi mengembalikan kestabilan dan kebebasan politik utuh, jelas menunjukkan badan perundangan Hong Kong gagal meluluskan undang-undang keselamatan nasionalnya selama ini. – AFP

See author's posts


Peruntukan RM75 juta bantu ekonomi gig

PUTRAJAYA: Sebanyak RM75 juta akan diperuntukkan bagi membantu ekonomi gig, kata Perdana Menteri Tan Sri Muhyiddin Yassin.

Selain itu, beliau berkata, geran RM50 juta dalam bentuk dana padanan pula akan diperuntukkan untuk platform ekonomi gig bagi pekerja yang mencarum di bawah Skim Bencana Pekerjaan Pertubuhan Keselamatan Sosial (Perkeso) dan Skim i-Saraan Kumpulan Wang Simpanan Pekerja (KWSP).

“Dalam usaha menggalakkan bidang freelancing, MDEC (Perbadanan Ekonomi Digital Malaysia) akan diberi peruntukan RM25 juta bagi program Global Online Workforce (GLOW),” katanya ketika membentangkan Pelan Pemulihan Ekonomi Jangka Pendek (PENJANA) yang disiarkan secara langsung di stesen televisyen tempatan, semalam.

Ekonomi gig ialah pasaran buruh kontrak jangka pendek atau kerja bebas yang dilakukan oleh individu yang dipacu teknologi digital.

Dalam pada itu, bagi mendorong perusahaan mikro serta Perusahaan Kecil dan Sederhana (PKS) menggunakan khidmat digital, Muhyiddin berkata kerajaan bersama-sama pihak swasta akan membiayai usaha tersebut melalui geran padanan sebanyak RM140 juta.

“Peruntukan akan diguna untuk sesi latihan, subsidi dan bantuan penjualan yang diterajui MDEC bersama platform e-dagang terpilih,” katanya.

Muhyiddin berkata, kerajaan dengan kerjasama syarikat swasta juga akan menjalankan kempen “Shop Malaysia Online” bagi menggalakkan rakyat berbelanja secara dalam talian, dengan kod promosi dan pelbagai baucar diskaun akan diberi melalui platform e-dagang.

“Sebagai permulaan, kerajaan akan memperuntukkan RM70 juta yang akan dipadankan dengan jumlah yang sama oleh platform e-dagang,” katanya.

Beliau berkata bagi menggalakkan rakyat supaya menyokong produk dan perkhidmatan tempatan, kerajaan juga akan meneruskan kempen “Buy Malaysia” dan antara inisiatif akan dilaksana termasuk menggalakkan rangkaian pasar raya besar untuk membuat penandaan produk tempatan dan juga menubuhkan saluran produk Malaysia yang berdedikasi di platform e-dagang.

Perdana Menteri berkata, dalam menjalani kehidupan normal baharu, semakin ramai rakyat Malaysia memilih untuk menggunakan pembayaran tanpa sentuh atau ‘contactless payment’.

Justeru, Muhyiddin berkata, bagi menggalakkan penggunaan perkhidmatan itu, melalui Program ePenjana yang bernilai RM750 juta, kerajaan akan mengkreditkan RM50 ke dalam akaun e-dompet pengguna.

“Ini akan dipadankan dengan tambahan baucar, pulangan tunai dan diskaun berjumlah RM50 daripada syarikat khidmat e-dompet. Inisiatif ini yang akan bermula pada Julai 2020 akan memanfaatkan 15 juta rakyat Malaysia,” katanya. – Bernama

See author's posts


Pastikan Bukit Begunan kekal milik GPS

SIMANGGANG: Kerusi Dewan Undangan Negeri (DUN) Bukit Begunan perlu terus kekal menjadi milik Gabungan Parti Sarawak (GPS) pada Pilihan Raya Negeri (PRN) ke-12 ini demi kepentingan rakyat di situ untuk tempoh lima tahun akan datang.

Justeru, para ahli Parti Rakyat Sarawak (PRS) dalam DUN ini dimohon agar melipat gandakan usaha mereka bagi tujuan itu demi mengelak berlaku kehilangan kerusi DUN ini sesudah PRN-12 kelak kata wakil rakyatnya, Datuk Mong Dagang.

“Rakyat DUN Bukit Begunan sudah sedia maklum bahawa Kerajaan Sarawak sebelum ini pun telah pun menubuhkan Jawatankuasa Pembangunan Sri Aman (SADA) bagi memacu proses pembangunan di kawasan mereka berbanding tahap sebelumnya.

“Atas sebab itulah, pentingnya kerusi DUN Bukit Begunan kekal menjadi milik GPS selepas PRN nanti agar demi kepentingan SADA selari dengan kemunculan Sarawak sebagai salah satu negeri termaju dalam Malaysia pada 2030 nanti,” kata beliau.

Selain itu, Mong ketika berucap pada Majlis Pemimpin Bersama Rakyat di Dewan Suarah Sri Aman di sini juga memohon kepada rakyat agar terus memberi mandat kepada GPS untuk memajukan hidup mereka dalam tempoh lima tahun akan datang.

Katanya, pemberian mandat terhadap GPS adalah amat penting agar projek mega yang diumum oleh Ketua Menteri, Datuk Patinggi Abang Johari Tun Openg dapat diteruskan selepas berakhir pilihan raya kelak.

“Pemberian mandat ini juga adalah amat penting GPS dapat terus menuntut hak Sarawak seperti kejayaan menuntut Cukai Jualan Negeri (SST) bagi produk petroleum bernilai RM2.95 bilion daripada Petronas sebelum ini.

“Saya berharap agar kejayaan ini akan terus memberi semangat kepada rakyat untuk terus menyokong GPS ke arah menjadikan Sarawak sebagai negeri pesat membangun dan makmur di mata orang luar pada masa akan datang,” kata Mong.

Beliau pada majlis itu juga turut memantau perlaksanaan Program Taklimat ‘Polling and Counting Agent’ N31 Bukit Begunan yang melibatkan seramai 250 orang ejen terpilih di sini.

Oleh Valentine Ngumbang

See author's posts


Enam atlet olahraga disenarai pendek buru slot ke Olimpik 2020

ENAM atlet olahraga kebangsaan dikenalpasti mempunyai peluang untuk meraih tiket secara merit ke Sukan Olimpik Tokyo 2020 yang bakal berlangsung pada tahun hadapan.

Enam atlet berkenaan ialah dua jaguh lompat tinggi negara, Lee Hup Wei dan Nauraj Singh Randhawa, atlet lempar cakera lelaki, Muhammad Irfan Shamsuddin, pemegang rekod kebangsaan lompat jauh, Andre Anura Anuar, pemegang rekod kebangsaan lompat kijang, Muhammad Hakimi Ismail selain pelari pecut kebangsaan, Muhammad Haiqal Hanafi.

Ketua jurulatih olahraga kebangsaan, Mohd Manshahar Abd Jalil berkata, kesemua atlet berkenaan masih berpeluang mengintai tiket merit ke Tokyo dalam beberapa kejohanan kelayakan pada awal tahun hadapan memandangkan banyak kejohanan tahun ini terpaksa ditangguh atau dibatalkan susulan wabak Covid-19.

“Enam nama ini dipilih berdasarkan catatan terbaik masing-masing dalam kejohanan sebelum ini, dan senarai akhir akan diputuskan selepas perbincangan di antara Kesatuan Olahraga Malaysia (KOM), Majlis Sukan Negara (MSN) dan Majlis Olimpik Malaysia (MOM).

“Sekiranya mereka gagal layak secara merit, seorang daripada mereka yang mempunyai catatan terbaik akan mengisi satu slot wildcard yang ditawarkan oleh Persekutuan Olahraga Antarabangsa (IAAF),” katanya kepada Bernama di sini, semalam.

Dalam pada itu, bekas atlet kebangsaan itu berharap skuad olahraga negara dapat kembali menjalani latihan seperti biasa di MSN Bukit Jalil dalam tempoh terdekat walaupun keutamaan diberikan kepada atlet yang tersenarai dalam program ‘Road to Tokyo’ 2020.

Mohd Manshahar berkata, setakat ini MSN hanya membenarkan atlet yang tersenarai dalam Program ‘Road to Tokyo’ 2020 untuk menjalani latihan persediaan selama sebulan di tiga venue bermula 1 Jun ini iaitu di MSN Bukit Jalil, Akademi Badminton Malaysia di Bukit Kiara, dan Pusat Latihan Perahu Layar Kebangsaan di Langkawi.

“Saya difahamkan mereka tidak dibenarkan masuk dan keluar sesuka hati terutamanya di MSN Bukit Jalil bagi mengelakkan penyebaran Covid-19. dan prosedur operasi standard yang ditetapkan sangat ketat,” jelasnya.

Mohd Manshahar mendedahkan atlet olahraga kebangsaan masih menjalani latihan ringan di rumah masing-masing sejak pelaksanaan Perintah Kawalan Pergerakan pada 18 Mac lepaas, dan perkembangan latihan mereka dipantau oleh jurulatih masing-masing menerusi aplikasi dalam talian seperti Zoom. – Bernama

See author's posts


Juventus sedia ambil peluang

PASUKAN Juventus, Cristiano Ronaldo, menjadi tuan rumah kepada Lecce, yang bergelut dalam zon penyingkiran dan berusaha mengejar kesempatan daripada keciciran pencabar terdekat Lazio sekali gus melonjak tujuh mata di hadapan di tangga teratas Serie A.

Juara lapan kali itu bangkit daripada kekalahan final Piala Itali di tangan Napoli dan merupakan satu-satunya daripada tiga pasukan teratas di Itali yang menang dalam perlawanan liga minggu ini dengan kemenangan 2-0 di Bologna tempoh hari.

Anak-anak buah Lecce, Fabio Liverani mengikat Juventus dengan keputusan seri 1-1 dalam perlawanan di tempat sendiri pada Oktober serta mengejutkan Napoli 3-2 di San Paolo pada Februari lalu.

Bagaimanapun, pasukan dari selatan Itali itu yang berada dalam zon penyingkiran, kalah 7-2 kepada Atalanta sejurus sebelum ‘lockdown’ Covid-19 pada Mac dan kembali dengan kekalahan 4-1 kepada AC Milan.

Lazio menjadi tuan rumah kepada Fiorentina dengan penuh penyesalan setelah kalah dalam perlawanan liga pertama mereka dalam tempoh sembilan bulan, kecundang 3-2 di Atalanta pada Khamis lalu setelah melepaskan kelebihan dua gol.

“Malangnya perlumbaan mengejar gelaran menjadi lebih rumit dan kami menyesalinya,” kata jurulatih Lazio, Simone Inzaghi. Kali terakhir pasukan dari Rom dimenangi Serie A ialah dua dekad lalu.

Harapan Inter Milan terhenti lagi dengan keputusan seri 3-3 dengan Sassuolo sekali gus menyebabkan mereka berada lapan mata di belakang Juventus dengan perjalanan sukar ke Parma menunggu pada esok.

Skuad bimbingan Antonio Conte itu memerlukan keputusan untuk mengukuhkan kedudukan ketiga mereka dengan Atalanta hanya ketinggalan empat mata di tangga keempat sebelum perlawanan mereka di Udinese.

Atalanta berada dalam prestasi luar biasa dengan 77 gol dalam liga musim ini – 25 lebih banyak berbanding Juventus dan 14 dalam tiga perlawanan terakhir mereka.

Roma dan Napoli, yang menduduki dua tempat kelayakan Liga Europa di belakang Atalanta, kedua-duanya kembali daripada ‘lockdown’ yang panjang dengan kemenangan dan berazam terus mengikuti rapat empat pasukan teratas dengan baki 11 perlawanan lagi.

Roma menghadapi ujian sukar di Milan, Zlatan Ibrahimovic dengan Napoli yang kembali bangkit menjadi tuan rumah kepada pasukan kedua tecorot SPAL -yang mahu meneruskan kemenangan mereka dalam liga kepada lima perlawanan. – AFP

See author's posts


Tradisi sambutan NDP 2020 berbeza

SINGAPURA: Perarakan Hari Kebangsaan Singapura kali ke-55 (NDP 2020) dengan tema ‘Together, A Stronger Singapore’ berlangsung se- malam dengan format agak berbeza di tengah-tengah musim pandemik koronavirus (Covid-19) kira-kira se- bulan selepas negara itu mengadakan Pilihan Raya Umum 2020 (GE2020).

Buat pertama kali, acara biasa seperti terbang lintas lalu bendera Singapura, pertunjukan enam jet pejuang F-15SG dan terjunan bebas (payung terjun) oleh pasukan Red Lions dilakukan di lokasi berbeza termasuk lapan hospital bertujuan un- tuk memberi tabik hormat kepada petugas barisan hadapan.

Padang sekali lagi menjadi lokasi acara tersebut yang menyaksikan jumlah kontinjen telah dikurangkan sebagai langkah untuk membendung penularan wabak tersebut.

Sebagai mematuhi lang-kah jarak fizikal yang sela-mat, hanya Angkatan Tentera Singapura dan Pasukan Polis Singapura menyertai perbarisan tersebut, masing- masing menghantar 36 anggota untuk setiap kontinjen, separuh daripada 72 peserta pada tahun-tahun sebelum ini.

Ia dihadiri kira-kira 150 penonton termasuk Presiden, Halimah Yacob bersama para menteri dan bakal ahli Parlimen serta wakil daripada orang awam.

Acara sambutan yang berlangsung sepanjang hari dengan pelbagai acara me- narik khas untuk para pen- duduk yang menyaksikan dari rumah itu juga me- nampilkan kelainan menerusi perarakan aset dan senjata perang di seluruh negara bandar terbabit.Selain itu, ia juga dimeriah- kan dengan persembahan bunga api di 10 lokasi terma- suk Bishan, Punggol, Tam-pines dan Woodlands. – AFP

See author's posts


Taman pokok Sakura dibina di Sundar

LAWAS: Daerah Kecil Sundar bakal dibangunkan menjadi sebuah pekan dalam taman yang dipenuhi pokok Sakura.

Ini akan menjadikan daerah itu sebagai destinasi pelancongan dan juga pusat penduduk Lawas beriadah sambil menikmati keindahan bunga pokok Sakura.

Timbalan Ketua Menteri, Datuk Amar Awang Tengah Ali Hasan berkata kawasan pekan Sundar didapati sesuai untuk pertumbuhan pokok Sakura.

Beliau yang juga Menteri Pembangunan Bandar dan Sumber Asli II, Menteri Perdagangan Antarabangsa dan Industri, Terminal Perindustrian dan Pembangunan Usahawan Sarawak memberitahu, kerajaan Sarawak akan terus memberi fokus kepada pembangunan di daerah itu menerusi berbagai pembangunan di bawah Agensi Pembangunan Wilayah Utara (NRDA) dan kementerian serta jabatan seperti di beberapa kawasan lain di negeri ini.

Melalui pelan terancang membabitkan aspek pembangunan sosial, ekonomi dan masyarakat, Kerajaan Sarawak merancang untuk membangunkan pekan Sundar dengan berbagai pembangunan infrastruktur bagi meningkatkan sosioekonomi penduduk.

“Secara keseluruhannya, saya mahu melihat pekan Sundar ini dirancang dengan pembangunan yang tersusun yang akan memberi manfaat kepada penduduk khususnya dalam meningkatkan sosioekonomi penduduk.

“Kita akan membuat ‘landscaping’ yang dirancang dengan menanam banyak pokok Sakura,” katanya pada sidang media selepas mengadakan lawatan kerja ke tapak Projek Sundar Waterfront dan Bangunan Baru Pejabat Daerah Kecil Sundar, Lawas semalam.

Awang Tengah yang juga Ahli Dewan Undangan Negeri (ADUN) Bukit Sari menjelaskan secara terperinci mengenai projek pembangunan yang dilaksanakan di daerah Lawas menerusi peruntukan NRDA dan peruntukan kementerian dan jabatan lain yang dilaksanakan di daerah itu ketika ini.

Ini meliputi Projek Pembinaan Waterfront Sundar melibatkan tiga fasa dengan Fasa Pertama telah siap, Fasa Kedua berjumlah RM10.7 juta siap 95 peratus dan Fasa Ketiga kini dalam perancangan.

Projek lain ialah Pembinaan Jeti berjumlah RM1.5 juta dan kini siap 75 peratus, Projek Sundar Recreational Park Fasa Pertama dibina dengan kemudahan trek jogging, trek berbasikal, surau, tandas dan blok pentadbiran dengan kos sebanyak RM10 juta di bawah NRDA.

Yang lain adalah Projek Pembinaan Anjung Usahawan Sundar menempatkan gerai jualan, kedai-kedai jualan, tempat acara awam luar dan dalam dengan kos RM5 juta di bawah kendalian Kementerian Perdagangan Antarabangsa dan Pembangunan Usahawan.

Sementara itu projek baik pulih sekolah pula meliputi Projek Baik Pulih SMK Sundar sebanyak RM3.7 juta, Projek Baik Pulih SK Luagan Sundar RM5 juta termasuk pembinaan Dewan Serbaguna, Projek Baik Pulih SK Sundar RM4 juta bagi menimbus tanah lapang bagi mengelakkan banjir, Projek SK Aru Sundar RM3.4 juta bagi membina dewan serbaguna, blok tadika dan bina tandas baharu serta bilik kelas dan Projek Naik Taraf Bangunan SK Awat-Awat RM1.6 juta.

Hadir sama Residen Bahagian Limbang, Ir Ahmad Denny Ahmad Fauzi, Pegawai Daerah Lawas Ladin Atok, Pengarah Wilayah Badan Pembangunan Wilayah Utara (NRDA), Datu Ubaidilah  Abdul Latip dan Penguasa Tanah dan Survei, Bahagian Limbang Awang Nazri Awang Saperi.

Oleh Adeng Edrus

See author's posts


Durian jualan Juliana jadi buruan

KUCHING: Durian lebih dikenali dengan ‘raja buah’sudah mula memasuki pasaran Kuching sejak beberapa hari lalu.

Setiap kali tibanya musim durian, pasti masyarakat akan ‘hilang arah’ apabila mencium baunya apatah lagi melihat berlonggok-longgok durian dijual di pasar mahupun di tepi jalan.

Bagi penggemar durian atau sinonimnya ‘hantu durian’, pasti mereka berasa teruja dan tidak sabar untuk menikmati keenakan isi durian yang lemak dan lembut itu.

Peniaga durian, Juliana Hamdan, 49, berkata, durian kampung yang dijualnya mendapat sambutan daripada warga Kuching dan sekitarnya sehingga ada di antara mereka pulang dengan tangan yang kosong kerana stok durian telah habis.

“Hal ini kerana hanya beliau seorang sahaja yang sudah mula menjual durian ini di pasaran,” katanya.

Menurutnya, beliau yang baru-baru berjinak dalam perniagaan durian, mengambil buah tersebut daripada pembekal yang berada di Sri Aman danmenjual semula di depan rumahnya pada harga sekitar RM30 sekilogram dan juga turut dijual RM35,RM40 dan RM45 setompok.

“Warga Kuching sanggup datang ke rumah saya untuk membeli durian ini.

Ada yang sanggup menunggu saya sejam awal sebelum perniagaan dibuka,” tambahnya.

“Malah, durian yang baharu datang dibawa menggunakan lori itu tidaksempat disusun tapi sudah dipilih dan dibeli oleh pembeli,”jelasnya.

“Saya berterima kasih atas sambutan yang cukup menggalakkan daripada para pembeli yang datang,”ujarnya.

Oleh ‘AINI ‘AFIFAH HAFIZ

See author's posts


Evelyne bawa ‘ong’

KASIH SAYANG… Evelyne Tan Xieyie bergambar bersama keluarga tercinta selepas memenangi pingat emas dalam acara lompat bergalah wanita pada temasya Sukan Malaysia (SUKMA) Ke-20 di Stadium Nasional Bukit Jalil, semalam.

“Tuah ayam nampak di kaki, tuah manusia siapa yang tahu.” Itu peribahasa yang sesuai menggambarkan atlet kecil molek berbangsa Cina dari Bumi Kenyalang, Evelyne Tan Xieyie, 20 apabila berjaya menumpaskan pemenang pingat emas lompat bergalah Sukan SEA Vietnam, Siti Sarah Adi dalam acara lompat bergalah wanita pada Temasya Sukan Malaysia (SUKMA) Ke-20 di Stadium Nasional Bukit Jalil, semalam.

Atlet yang dilahirkan di Miri, Sarawak itu tidak menyangka bahawa dirinya mampu menghadiahkan pingat emas buat Kontinjen Sarawak memandangkan ini adalah penyertaan pertamanya dalam SUKMA kali ini.

“Saya rasa gembira apabila dapat tumpaskan Sarah. Bagaimana pun, ada rasa sedikit kecewa sebab tidak dapat mencapai rekod terbaik peribadi dalam acara itu,” katanya.

Ujarnya, sekiranya keadaan balapan tidak basah dan licin, dia mampu mencapai keputusan lompatan setinggi 3.1 meter.

Sementara itu, jurulatihnya, Kuan We Wei berkata, penyertaan Evelyne dalam SUKMA kali ini telah membawa ‘ong’ kepada Sarawak.

“Saya tidak menyangka dia (Evelyne) akan bawa pulang emas sebab dia bersaing dengan pemegang pingat emas Sukan SEA Vietnam. Saya sangat gembira dengan pencapaian dia sebab telah mengharumkan nama Sarawak,” ujarnya.

Mengulas mengenai acara itu, lompatan bergaya dengan ketinggian 2.90 meter telah memberi tuah kepada Evelyne sekali gus meninggalkan atlet Wilayah Persekutuan, Nur Anis Natasha Abdul Razif dengan pingat perak (2.80 meter) manakala Ch’ng Qin Yan dari Pulau Pinang sekadar berpuas dengan pingat gangsa (2.50 meter).

See author's posts


Pekerja khidmat penghantaran maut

NURZILLA MOHAMAD

SIBU: Seorang pekerja khidmat penghantaran maut selepas motosikal yang ditunggangnya dirempuh sebuah kereta di Jalan Persiaran Brooke, malam Sabtu.

Dalam kejadian kira-kira jam 10.22 malam itu, mangsa lelaki dikenali sebagai Chipedo Lee Chi Zhen, 17, yang beralamat di Jalan Tekam maut ketika sedang menunggang motosikal bersendirian.

Menurut Ketua Polis Daerah Sibu, ACP Stanley Jonathan Ringgit, siasatan awal mendapati kemalangan berlaku apabila kereta yang dipandu seorang lelaki berusia 31 tahun bergerak dari arah Pusat Bandar Sibu menuju ke Jalan Wawasan.

“Ketika melalui Jalan Persiaran Brooke, kereta tersebut merempuh motosikal yang ditunggang mangsa dari arah belakang dan menyebabkan kenderaan yang dipandu hilang kawalan lalu masuk ke laluan bertentangan,” katanya dalam satu kenyataan, semalam.

Jelas Stanley, akibat kemalangan tersebut, penunggang motosikal disahkan maut di tempat kejadian manakala pemandu kereta cuma mengalami kecederaan ringan dan dirawat sebagai pesakit luar.

“Pemandu kereta berkenaan kemudian ditahan di bawah Seksyen 112 Akta Pengangkutan Jalan 1987 kerana disyaki melakukan kesalahan di bawah Seksyen 41(1) Akta Pengangkutan Jalan 1987.

“Kes masih dalam siasatan,” tegasnya.

See author's posts


Kapasiti bekalan air di Merapok ditingkatkan

LAWAS: Kerajaan akan melaksanakan projek menaik taraf bekalan air bersih ke kawasan Merapok hingga ke Ulu Merapok dengan meningkatkan kapasiti bekalan air daripada 0.2 MLD kepada 2.0 MLD.

Timbalan Ketua Menteri, Datuk Amar Awang Tengah Ali Hasan berkata, projek pembinaan jalan pesisir yang menghubungkan kawasan di Merapok juga akan dilaksanakan bagi menyediakan akses yang mampu meningkatkan kehidupan rakyat.

Beliau yang juga Menteri Pembangunan Bandar dan Sumber Asli II, Menteri Perdagangan Antarabangsa dan Industri, Terminal Perindustrian Dan Menteri Pembangunan Usahawan Sarawak memberitahu demikian pada majlis penyerahan ibadah korban di Kampung Paterikan Merapok di sini baru-baru ini.

Projek pembinaan jalan berturap Kampung Paterikan bernilai RM2.3 juta, katanya dan menambah, pembinaan jalan  berturap itu sejajar dengan pembangunan kemudahan pelancongan di Sungai Paterikan yang turut menempatkan pusat informasi dan kemudahan lainnya berjumlah RM3.4 juta.

Sungai Paterikan yang memikili banyam keunikan alam semulajadi wajar diketengahkan sebagai antara lokasi pelancongan berteraskan alam semulajadi yang memikili keunikan flora dan fauna.

Awang Tengah juga memaklumkan mengenai projek pembesaran kampung untuk Kampung Paterikan yang akan dilaksanakan tahun hadapan dalam Rancangan Malaysia ke-12.

Ahli Dewan Undangan Negeri Bukit Sari itu juga menjelaskan banyak usaha akan dilakukan oleh Kerajaan Sarawak untuk kawasan Merapok melalui RECODA dan beliau juga meminta RECODA untuk mengemukakan pelan pembangunan tempatan untuk Merapok dan kawasan berdekatan Pos Sempadan Imigresen, Kastam dan Kuarantin Merapok (CIQ).

Pembangunan turut melibatkan pembinaan jalan pesisir bagi menggantikan Pan Borneo yang dibatalkan kerajaan PH dahulu.

Hakikatnya pembangunan berstrategi, sistematik mengikut keutamaan semasa akan dilaksanakan secara berperingkat untuk mengubah keseluruhan landskap Merapok.

Oleh Adeng Edrus

See author's posts


Felo Perdana beri peluang belia fahami pentadbiran negara

PERDANA Menteri Datuk Seri Ismail Sabri Yaakob beramah mesra bersama peserta Felo Perdana ketika hadir pada Majlis Penyerahan Program Felo Perdana dan Felo Korporat 2022 di Bangunan Putra Perdana semalam. • Foto BERNAMA

PUTRAJAYA: Program Felo Perdana memberi peluang kepada peserta belia untuk memahami selok-belok pentadbiran negara selain tanggungjawab berat yang dipikul oleh menteri, kata Perdana Menteri Datuk Seri Ismail Sabri Yaakob.

Beliau berkata sebelum menyertai Program Felo Perdana itu, ada antara mereka yang mempunyai pelbagai persepsi terhadap orang politik dan menteri.

“Bila duduk dengan menteri, boleh tahu susah senang jadi menteri. Bagaimana menteri menyelesaikan masalah, ada yang duduk di pejabat sampai 12 malam tak balik lagi pun ada, kerja tujuh hari seminggu, 24 jam sehari.

“Pendedahan ini bagus supaya dalam kalangan pelajar mengetahui apa sebenarnya yang dilakukan ‘bapa-bapa’ menteri, yang selama ini menganggap menteri duduk di pejabat besar, pandu kereta mewah, tetapi tunggulah bila berada bersama menteri nanti kita boleh tahu keadaannya,” katanya ketika berucap pada Majlis Penyerahan Program Felo Perdana dan Felo Korporat 2022 di sini semalam.

Seramai 82 peserta Felo Perdana dan 28 orang Felo Korporat menyertai program tahun ini untuk penempatan di pelbagai kementerian dan syarikat korporat yang mengambil bahagian antaranya Bank Islam Malaysia Bhd dan CIMB Bank Bhd.

Ismail Sabri turut meminta para menteri untuk memberikan sebanyak mungkin pendedahan kepada peserta Felo Perdana mengenai pengurusan kementerian, tugas di Parlimen dan kerja-kerja politik.

“Dedahkan sebanyak yang boleh supaya mereka dapat pelajari sepenuhnya apa yang kita buat selama ini supaya ia boleh dijadikan pengalaman,” katanya sambil menambah pendedahan tentang senario politik dan tugas sebagai ahli politik antara perkara yang tidak dapat dipelajari di universiti.

Perdana menteri dalam pada itu menasihatkan peserta felo usah menunggu arahan sebaliknya mengambil inisiatif sendiri untuk menimba pengalaman selama berada di kementerian.

“Kalau felo dijemput hadir (ke mesyuarat pasca-Kabinet), felo boleh tahu tentang isu berkaitan dengan kementerian dan bagaimana dasar kementerian dibuat. Pengalaman ini amat berguna,” katanya.

Ismail Sabri percaya selepas tamat program, ramai peserta Felo akan mendapat tawaran pekerjaan.

“Saya doakan program ini berjaya dan felo semua akan berjaya bukan saja sebagai felo tetapi selepas tamat tempoh Program Felo Perdana,” katanya.

Sejak pelaksanaan Program Felo Perdana pada 2013 dan Felo Korporat pada 2019, seramai 753 anak muda telah menyertainya.

Bagi yang terpilih tahun ini, mereka akan ditempatkan bersama mentor masing-masing bermula semalam sehingga 31 Disember 2022. – Bernama

See author's posts


Modal awal perniagaan francais serendah RM50,000 sedang diteliti

SEPANG: Kementerian Perdagangan Dalam Negeri dan Hal Ehwal Pengguna (KPDNHEP) sedang meneliti cadangan untuk menurunkan modal permulaan perniagaan francais kepada serendah RM50,000.

Menterinya Datuk Alexander Nanta Linggi berkata pihaknya juga dalam proses mendapatkan pandangan pelbagai pihak terutama usahawan bagi mengenal pasti perniagaan francais yang sesuai dengan jumlah modal tersebut.

Menurutnya, langkah yang bertujuan menggalakkan perniagaan sistem itu juga menjadi antara fokus Pelan Induk Pembangunan Francais Nasional 2021-2025 yang sedang dirangka bagi pengembangan industri tersebut.

“Ini bertujuan menurunkan harga (modal permulaan) francais ke tahap murah dan berpatutan untuk mereka yang berminat menceburi sektor itu berikutan kebanyakannya sukar mendapat modal,” katanya.

Beliau berkata demikian pada sidang media selepas mengadakan tinjauan mesra ke 13 outlet francais di KIP Mall Kota Warisan di sini, semalam.

Lawatan beliau merupakan sebahagian daripada Program Jelajah Pembangunan Francais Domestik di Malaysia yang diselia KPDNHEP dengan kerjasama Persatuan Francais Malaysia (MFA).

Selain itu, Nanta turut menggalakkan pusat beli-belah untuk menempatkan peniaga francais bagi membantu pengiat terbabit, terutamanya mereka yang baru menceburi perniagaan tersebut.

“Masalah yang sering dihadapi golongan terbabit adalah mencari tempat serta sewa yang mahal,” katanya. – Bernama

See author's posts


Hajiji mulakan tugas sebagai Ketua Menteri

KOTA KINABALU: Ketua Menteri Sabah Datuk Hajiji Noor, memulakan tugas rasmi di pejabatnya di Jabatan Ketua Menteri Sabah (JKM), Pusat Pentadbiran Negeri Sabah di sini, pagi semalam.

Hajiji yang mengenakan bush jacket coklat muda mengimbas jari sambil tersenyum kepada petugas media sebelum memasuki pejabatnya dan mengadakan perbincangan dengan pegawai JKM.

Beliau dijadual menghadiri beberapa pertemuan semalam antaranya dengan Timbalan Ketua Menteri Sabah Datuk Dr.Jeffrey Kitingan selain beberapa mesyuarat dan perbincangan.

Semalam, Hajiji , 65, mengangkat sumpah sebagai Ketua Menteri Sabah Ke-16 di hadapan Yang Dipertua Negeri Sabah Tun Juhar Mahiruddin, pada istiadat di Istana Negeri Sabah.

Gabungan Rakyat Sabah (GRS) memperoleh majoriti mudah untuk mengambil alih tampuk pimpinan kerajaan negeri daripada Parti Warisan Sabah (Warisan) pada Pilihan Raya Negeri Sabah ke-16, Sabtu lepas, apabila memperoleh 38 daripada keseluruhan 73 kerusi DUN negeri ini. -Bernama

See author's posts


Pembangunan rohani rakyat diberi penekanan

SIMANGGANG: Kerajaan Sarawak tidak hanya memberi fokus terhadap pelaksanaan projek pembangunan bersifat fizikal untuk rakyat di dalam negeri ini, malah memberi penekanan kepada proses pembangunan rohani rakyat.

Ini dilakukan dengan membangunkan rumah ibadat dan menyalurkan peruntukan untuk organisasi keagamaan rakyat di negeri ini, kata Menteri Muda Kesejahteraan Komuniti, Datuk Francis Harden Hollis.

Menurut beliau lagi, Kerajaan Sarawak pimpinan Gabungan Parti Sarawak (GPS) bersikap adil berhubung perkara tersebut apabila semua rakyat berlainan agama menerima peruntukan untuk tujuan pembangunan rohani masing-masing selama ini.

“Ia terbukti apabila kerajaan bertindak menubuhkan Unit Hal Ehwal Agama-Agama Lain (UNIFOR) bagi tujuan itu agar proses pembangunan rohani mereka seiring dengan pembangunan rohani umat Islam di dalam negeri ini,” kata Harden pada Majlis Kesyukuran serta Perasmian Surau Darul Hasanah, Taman Harmoni di sini semalam.

Justeru beliau menasihati rakyat berbilang kaum dan agama di negeri ini agar sama-sama mempertahankan perpaduan hidup yang sedia ada pada masa sekarang.

Harden juga menyeru kepada rakyat agar tidak sesekali mudah percaya terhadap fitnah berbaur perkauman yang disebar menerusi media sosial sehingga ia boleh menggugat perpaduan hidup rakyat di dalam negeri ini.

“Pertahankanlah perpaduan yang kita pelihara dari dahulu lagi sehingga sekarang. Jadikanlah Sarawak sebagai sebuah negeri yang unik dengan rakyatnya terus kekal berdiri teguh walaupun sering dihujani pelbagai fitnah berbaur perkauman selama ini,”katanya.

Terdahulu projek pembinaan Surau Darul Hasanah termasuk pagar di Taman Harmoni telah mula dibina pada 2017 dan siap sepenuhnya tahun lepas dengan kos berjumlah RM171,000.

Kos berkenaan telah disalurkan melalui Projek Infrastruktur Asas (PIAS) Pejabat Pembangunan Sarawak (SDO) dengan Syarikat Hasro Jaya yang bertindak sebagai kontraktor bagi projek tersebut.

Hadir sama Pegawai Daerah Sri Aman, Mohd Ashree Wee, Pegawai Jabatan Agama Islam Bahagian Sri Aman, Ustaz Abang Azman Abang Mohammad, Ketua Kampung Taman Harmoni, Ahmad Alwi Kipli dan Pengerusi surau tersebut, Sazali Abang Man.

Oleh Valentine Ngumbang

See author's posts


Kompleks UNIFOR cerminan dasar inklusif KM

KUCHING:  Pembinaan Kompleks Unit Hal Ehwal Agama-Agama Lain (UNIFOR) di Jalan Ong Tiang Swee di sini merupakan cerminan dasar inklusif Ketua Menteri, Datuk Patinggi Abang Johari Tun Openg.

Timbalan Ketua Menteri merangkap Menteri bertanggungjawab menjaga UNIFOR, Datuk Amar Douglas Uggah Embas berkata kerajaan negeri bukan sahaja menyediakan tapak seluas 1.2 hektar tetapi turut memberikan geran sebanyak RM70 juta untuk menampung kos pembinaannya.

“Upacara pecah tanah bangunan kompleks setinggi 10 tingkat ini dijangka diadakan pada September nanti.

“Kompleks ini juga akan mempunyai pusat konvensyen dua tingkat serta bangunan hijau yang mempunyai teknologi pintar termasuk stesen pengisian kenderaan elektrik,” katanya kepada pemberita selepas mengadakan lawatan kerja ke tapak projek Kompleks UNIFOR, di Jalan Ong Tiang Swee, di sini semalam.

Menurutnya, jawatankuasa menyerahkan rancangan pembinaan bangunan tersebut kepada kerajaan untuk persetujuan.

“Bagi pihak semua agama bukan Islam di negeri ini, saya mengucapkan setinggi-tinggi penghargaan kepada Abang Johari atas kemurahan hati dan keprihatinannya yang mendalam terhadap kita.

“Pembinaan kompleks ini merupakan tonggak lain untuk UNIFOR dan kita sebagai jawatankuasa sangat menghargai inklusif ini,” ujarnya.

Sebelum tiba di lokasi, Uggah dan rombongannya diberikan penerangan mengenai rancangan bangunan oleh arkiteknya, David Ong.

Turut hadir Setiausaha Kerajaan Negeri, Datuk Amar Jaul Samion, Menteri Kerajaan Tempatan dan Perumahan, Dato Sri Dr Sim Kui Hian, Menteri Muda Kerajaan Tempatan, Datu Dr Penguang Manggil, Menteri Muda Pemodenan Pertanian, Tanah Adat dan Wilayah, Datuk Roland Sagah, Ahli Dewan Undangan Tellian, Yussibnosh Balo, Pengarah UNIFOR, Richard Lon dan setiausaha politik Ketua Menteri, Dr Richard Rapu.

Oleh Zarina Abdullah

See author's posts


Terokai perniagaan perkhidmatan sokongan penjagaan kesihatan

TEROKA PELUANG HSS… HSS adalah pasaran yang semakin berkembang, segmen ini menyumbang kira-kira RM705 juta dalam kontrak yang diperoleh pada 2021 daripada sejumlah RM1.03 bilion kontrak baharu yang diperoleh secara global kebanyakannya didorong oleh kontrak baharu perniagaan UEM Edgenta di Singapura dan Taiwan. Pada masa sama, UEM Edgenta sedang meninjau lebih banyak peluang dalam perkhidmatan hospital atau penjagaan kesihatan yang membolehkan UEM Edgenta menjadi serba boleh dalam pelbagai bidang bagi memenuhi permintaan pasaran.

KUALA LUMPUR: UEM Edgenta Bhd (UEM Edgenta) sedang meneroka lebih banyak peluang untuk mengembangkan perniagaannya dalam bahagian perkhidmatan sokongan penjagaan kesihatan (HSS) tahun ini selepas memperoleh jumlah kontrak yang banyak pada tahun kewangan berakhir 31 Disember 2021.

Pengarah Urusan dan Ketua Pegawai Eksekutif UEM Edgenta, Syahrunizam Samsudin berkata, HSS mewakili 68 peratus kontrak baharu yang diperoleh UEM Edgenta pada 2021 daripada segi sumbangan pertumbuhan dan segmen itu menyumbang 76 peratus dalam pertumbuhan hasilnya tahun lepas.

“HSS adalah pasaran yang semakin berkembang, segmen ini menyumbang kira-kira RM705 juta dalam kontrak yang diperoleh pada 2021 daripada sejumlah RM1.03 bilion kontrak baharu yang diperoleh secara global kebanyakannya didorong oleh kontrak baharu perniagaan kami di Singapura dan Taiwan.

“Pada masa sama, kami sedang meninjau lebih banyak peluang dalam perkhidmatan hospital atau penjagaan kesihatan yang membolehkan UEM Edgenta menjadi serba boleh dalam pelbagai bidang bagi memenuhi permintaan pasaran,” katanya dalam taklimat media mengenai keputusan tahun kewangan tahun 2021 syarikat itu yang diadakan secara maya, baru-baru ini.

Semalam, syarikat pengurusan aset dan penyelesaian infrastruktur itu melaporkan bahawa keuntungan bersihnya naik kepada RM42.40 juta untuk tahun kewangan 2021 berbanding RM12.89 juta pada tahun sebelumnya.

Hasil syarikat itu meningkat 13 peratus kepada RM2.29 bilion daripada RM2.03 bilion sebelumnya kebanyakannya didorong oleh pengembangan dalam HSS.

Bagi suku keempat berakhir 31 Disember 2021, keuntungan bersih UEM Edgenta meningkat kepada RM20.43 juta dengan hasil RM699.22 juta berbanding keuntungan bersih RM9.15 juta dan hasil RM571.89 juta pada suku ketiga tahun kewangan 2021.

Penyumbang prestasi utama syarikat iaitu bahagian HSS mencatatkan peningkatan 19.4 peratus dalam hasil daripada RM359.5 juta pada suku sebelumnya kepada RM429.2 juta pada suku keempat tahun kewangan 2021 manakala keuntungan sebelum cukai syarikat itu meningkat kepada RM28.8 juta daripada RM28.1 juta.

Bahagian itu juga mencatatkan pertumbuhan hasil positif sebanyak 16.2 peratus daripada RM1.2 bilion pada tahun kewangan 2020 kepada RM1.4 bilion pada tahun kewangan 2021.

Menurut Syahrunizam, nilai perolehan kontrak UEM Edgenta pada akhir 2021 berjumlah RM10.8 bilion, sebahagian besarnya didorong oleh segmen perkhidmatan infrastrukturnya pada 65.6 peratus walaupun HSS adalah pasaran yang berkembang pada 27.8 peratus.

“Ini memberi petunjuk jelas bahawa kami sudah kembali dalam fasa pemulihan dan sudah pasti dengan kontrak baharu sebanyak RM1 bilion pada 2021, ia meletakkan kami dalam kedudukan yang sangat baik untuk mula bangkit semula daripada prestasi kewangan tahun sebelumnya,” tambahnya.

Melangkah ke hadapan, Syahrunizam berkata syarikat itu juga akan memberi lebih tumpuan kepada pengurusan kos dengan isu seperti kos pembekal dan kos bahan serta kos sumber manusia yang perlu diseimbangkan.

“Pada masa sama, kami ingin memastikan UEM Edgenta terus menjadi salah satu syarikat terkemuka dalam pengurusan aset dengan mematuhi sepenuhnya agenda alam sekitar, sosial dan tadbir urus (ESG).

“Sehubungan itu, kami telah memasukkan faktor ESG dalam semua yang kami lakukan dalam membina perkhidmatan kemampanan sebagai sebahagian daripada pengurusan kemudahan supaya pelanggan dapat menyedari faedah menjadi sebahagian daripada UEM Edgenta dan kini bersama-sama perkhidmatan ESG sebagai sebahagian daripada operasi perniagaan kami,” katanya.- Bernama

See author's posts


SPA9 terima 9 juta pengunjung

PUTRAJAYA: Portal Sistem Pendaftaran Pekerjaan Suruhanjaya Perkhidmatan Awam (SPA9), menerima hampir sembilan juta pengunjung dan kira-kira 200,000 pendaftaran daripada pemohon kerja dalam tempoh lima hari selepas prapelancarannya pada 28 September lepas.

SPA9 merupakan borang Pendaftaran permohonan pekerjaan dalam talian yang menggantikan Borang Pendaftaran Pekerjaan Dalam Perkhidmatan Awam (SPA8i) dengan beberapa penambahbaikan dilakukan.

Pengerusi Suruhanjaya Perkhidmatan Awam (SPA) Tan Sri Zainal Rahim Seman berkata, pemohon melalui SPA9 boleh memohon pekerjaan dalam perkhidmatan awam am persekutuan dan empat negeri iaitu Negeri Sembilan, Melaka, Perlis dan Pulau Pinang.

“SPA9 menyediakan kemudahan padanan pekerjaan bagi mengenal pasti skim jawatan yang bersesuaian dengan kelayakan pemohon,” katanya, ketika berucap merasmikan SPA9 di sini, semalam.

Berkonsepkan ciri keselamatan dan kerahsiaan maklumat, kini proses semakan kelayakan, permohonan jawatan serta tapisan melalui SPA9 menjadi lebih mudah serta mesra pengguna, katanya.

“Jaminan data yang lebih berintegriti dan telus diperolehi melalui perkongsian data pintar dengan pelbagai agensi kerajaan yang terlibat,” katanya, yang memberi contoh maklumat seperti akademik, pengesahan pengiktirafan kelayakan akademik, kewarganegaraan dan lesen memandu adalah secara automatik yang dijana terus daripada sistem yang diintegrasikan dengan pelbagai agensi.

“Bagi pemohon jawatan pemandu kenderaan kerajaan,status pemilikan lesen memandu boleh disemak dengan Jabatan Pengangkutan Jalan manakala maklumat kelulusan Sijil Tinggi Persekolahan Malaysia pemohon akan disemak dengan Majlis Peperiksaan Malaysia.

Maklumat mengenai keputusan peperiksaan akan disemak dengan Lembaga Peperiksaan,” katanya.

Ditemui pemberita selepas itu, Zainal Rahim ketika ditanya mengenai bilangan kekosongan dalam sektor awam setiap tahun berkata, dianggarkan terdapat 13,000 sehingga 15,000 kekosongan bagi jawatan tetap dan jawatan kontrak.

Katanya, anggaran permohonan pekerjaan yang diterima SPA adalah sekitar 1.25 juta setahun.

Beliau berkata, berikutan norma baharu, SPA telah menggunakan pendekatan temu duga secara maya iaitu persidangan video yang telah dicuba kepada calon Sabah dan Sarawak ekoran pelaksanaan Perintah Kawalan Pergerakan.

“Ada calon yang lebih selesa menjalani temu duga secara maya berbanding berhadapan dengan panel penemu duga yang boleh menyebabkan mereka gugup,”katanya. -Bernama

See author's posts


Patuhi SOP elak penularan Covid-19

SIMANGGANG: Garis panduan sepanjang Perintah Kawalan Pergerakan Bersyarat (PKPB) perlu dilaksanakan ketika pembukaan sektor ekonomi dan sosial, termasuk perkhidmatan pejabat kerajaan berdasarkan prosedur operasi standard (SOP).

Residen Bahagian Sri Aman, Indit Bangai berkata, ia adalah selaras dengan garis panduan asas operasi pejabat Kerajaan Sarawak semasa dan selepas PKPB.

“Pematuhan adalah penting bagi memastikan keselamatan serta mengekang wabak Covid-19.

“Transformasi budaya atau kebiasaan baharu kerja Penjawat Awam Negeri Sarawak (PANS) yang diamalkan semasa PKPB ini adalah untuk memastikan keselamatan dan kebajikan PANS,” ujarnya ketika melakukan lawatan ke jabatan-jabatan kerajaan dekat sini semalam.

Selain itu, kata Indit pematuhan garis panduan adalah untuk mencegah penularan wabak dalam kalangan PANS yang merupakan nadi penggerak kemajuan Sarawak.

Indit yang juga Pengerusi Jawatankuasa Pengurusan Bencana Bahagian (JPBB) Sri Aman menasihati agensi dan jabatan kerajaan agar mematuhi piawaian atau SOP.

“Antaranya ialah memberi ingatan mesra kepada agensi agar menyediakan ruangan pendaftaran dengan menulis nama serta nombor telefon pelanggan yang berurusan.

“Turut dititikberatkan adalah menanda ruang tempat duduk pelanggan yang berurusan dengan jarak satu meter,” tegasnya.

Tambahnya, dialog Residen Bahagian Sri Aman bersama-sama PANS di beberapa agensi telah memberi peluang kepadanya untuk lebih memahami dan mengetahui status semasa pematuhan serta pengoperasian agensi Kerajaan Negeri di sekitar Sri Aman.

See author's posts


444 aduan berkaitan media baharu diterima setakat ini – Fahmi

CYBERJAYA: Suruhanjaya Komunikasi dan Multimedia Malaysia (MCMC) menerima sebanyak 444 aduan berkaitan media baharu setakat pertengahan bulan ini, menyifatkan jumlah itu membimbangkan, kata Menteri Komunikasi dan Digital, Fahmi Fadzil.

Sehubungan itu, beliau berkata, MCMC telah merancang untuk memperkasa program dan aktiviti berkaitan penularan maklumat palsu, tuturan kebencian dan penipuan dalam talian ketika ini.

“(Aduan diterima) hanya pada Januari dan ini satu jumlah membimbangkan, saya harap inisiatif ini bukan hanya dapat diteruskan tetapi dilipatgandakan untuk memacu Malaysia ke arah dunia siber yang positif,” katanya ketika berucap melancarkan Ulang Tahun ke-10 Klik Dengan Bijak (KDB) di sini, hari ini.

Turut hadir ialah Timbalan Menteri Komunikasi dan Digital Teo Nie Ching, Ketua Setiausaha Kementerian Komunikasi dan Digital, Datuk Seri Mohammad Mentek dan Pengerusi Interim MCMC, Datuk Muhammad Azmi Mohd Zain.

KDB ialah sebuah inisiatif yang diperkenal pada 2012 untuk mendidik dan meningkatkan kesedaran pengguna Internet tentang keselamatan dalam talian dengan menitikberatkan kawalan kendiri berdasarkan prinsip Rukun Negara.

Mengenai KDB, Fahmi menyarankan MCMC untuk menggunakan maklumat daripada orang ramai bagi menambah baik inisiatif berkenaan selaras perkembangan semasa.

“Kita mungkin perlu sedikit anjakan, audiens kita juga merupakan aktivis kita…jadi maklumat itu tidak disimpan untuk kegunaan mereka tetapi mereka secara aktif sampaikan kepada lain.

“Mungkin dari segi ini, saya ingin bincang dengan MCMC…terutama dengan sekolah-sekolah, institut pengajian tinggi awam dan swasta kerana mereka golongan yang ramai sertai ekonomi digital yang sedang kita bangunkan,” katanya.

Sementara itu, Fahmi berkata, beliau menyokong inisiatif KDB kerana ia memberi kesedaran serta pendidikan kepada orang ramai mengenai penggunaan Internet yang positif, produktif dan bertanggungjawab.

Beliau turut merakamkan ucapan tahniah kepada MCMC kerana inisiatif KDB itu dicalonkan sebagai finalis untuk Anugerah World Summit of Information Society 2023 (WSIS_2023) yang akan berlangsung pada 17 hingga 23 Mac ini di Geneva, Switzerland. – Bernama

See author's posts


Subsidi Minyak Masak: Peniaga kecil disaran daftar perniagaan – Fauziah

KUANTAN: Peniaga kecil disaran mendaftar perniagaan dengan Suruhanjaya Syarikat Malaysia (SSM) bagi melayakkan mereka menerima subsidi minyak masak bersasar sejurus inisiatif itu dilaksanakan kelak.

Timbalan Menteri Perdagangan Dalam Negeri dan Kos Sara Hidup (KPDN) Fuziah Salleh berkata, langkah itu bagi memastikan golongan yang sememangnya layak menikmati subsidi menerima manfaat tersebut.

“Itu (daftar syarikat) akan dijadikan salah satu syarat kerana kita perlu pastikan mereka berniaga dan perlu mendaftar sebagai peniagaan yang terlibat dengan makanan…ini bertujuan memastikan subsidi sampai kepada yang betul-betul layak.

“Kita kena ada mekanisme atau sistem pemberian subsidi itu, kerana menjadi tugas kerajaan untuk pastikan tiada ketirisan selain bantu golongan yang memerlukan,” katanya pada sidang media selepas merasmikan Program Bimbingan Usahawan 2023 Peringkat Pahang anjuran SSM di sini, hari ini.

Mengulas lanjut, Fuziah berkata, kementeriannya sedang mengadakan libat urus dengan beberapa pihak sebelum memuktamadkan cara pelaksanaan subsidi bersasar.

“Ada banyak subsidi yang sedang diuruskan, KPDN kini bekerjasama dengan MoF (Kementerian Kewangan) antaranya melihat soal ketirisan dan antara fokus utama kami pada subsidi diesel kemudian beberapa lagi antaranya minyak masak…perlu tengok macam mana kita nak sasarkan,” katanya.

Sehubungan itu, Fuziah berharap peniaga memanfaatkan Skim Pendaftaran Perniagaan Percuma (SPPP) yang diperkenalkan SSM bagi memberi kemudahan pendaftaran perniagaan percuma kepada golongan B40, pelajar institut pengajian tinggi sepenuh masa dan orang kurang upaya (OKU).

Katanya, SSM masih mempunyai baki RM6 juta dana untuk melaksanakan SPPP dan sehingga 30 April lepas jumlah pendaftaran SPPP adalah sebanyak 65,755.

Ditanya mengenai tindakan menjual semula tiket konsert Coldplay dengan harga mahal oleh ulat tiket, beliau berkata apa sahaja yang melanggar Akta Kawalan Harga dan Antipencatutan 2011 iaitu menaikkan harga yang tidak wajar boleh diambil tindakan.

Kumpulan muzik terkemuka dunia, Coldplay, menjayakan konsert dalam siri jelajah Music Of The Spheres World Tour yang dijadualkan pada 22 November ini di Stadium Nasional Bukit Jalil.

Menyentuh mengenai bekalan gula, Fuziah memaklumkan buat masa ini bekalan gula mencukupi dan semalam pihaknya telah bertemu dengan pengeluar gula bagi mengadakan perbincangan lanjut berhubung isu itu.

Sementara itu, Pengerusi Jawatankusa Hal Ehwal Pengguna dan Sumber Manusia Pahang Sim Chon Siang memaklumkan isu kekurangan bekalan gula di Raub dan Maran sebelum ini adalah berikutan pembelian panik, namun kini telah diatasi.

Pada program itu, SSM turut menyampaikan sebuah mesin retort bernilai RM38,500 kepada Pertubuhan Dapur Infaq Ummah melalui peruntukan Wakalah Zakat Korporatnya (WZK) selain menyerahkan sumbangan RM150,000 kepada 300 mangsa banjir serta bantuan berjumlah RM10,000 kepada 20 usahawan. – Bernama

See author's posts


Sektor pembinaan catat kerugian

BUTTERWORTH: Industri pembinaan di Malaysia mencatat kerugian sebanyak RM11.6 bilion pada setiap bulan sejak Perintah Kawalan Pergerakan (PKP) di seluruh negara dikuat kuasa pada 18 Mac.

Presiden Master Builders Association Malaysia (MBAM), Foo Chek Lee berkata 29 peratus kerugian direkodkan itu adalah disebabkan pengangguran dikalangan pekerja industri kerana projek pembinaan terpaksa dihentikan.

“Apabila projek pembinaan dihentikan seketika, pembekal mesin tidak dapat menyewa atau menjual mesin mereka, kilang tidak dapat membuat bahan binaan dan tiada kemasukan bahan import. Akibatnya, industri pembinaan mengalami kerugian sehingga RM11.6 bilion sebulan,” katanya pada sidang media di sini baru-baru ini.

Kebanyakan pekerja pembinaan kembali bekerja ketika tempoh Perintah Kawalan Pergerakan Pemulihan (PKPP), bagaimanapun pihak industri hanya boleh beroperasi pada kapasiti sebanyak 80 peratus.

Foo berterima kasih kepada Kerajaan Persekutuan untuk insentif dan pakej yang diperkenalkan untuk membantu pemulihan industri, selain itu beliau juga berharap moratorium pembayaran pinjaman untuk syarikat berkaitan pembinaan dapat dilanjutkan selama enam bulan lagi sehingga Mac 2021.

“Moratorium akan tamat tidak lama lagi…pada 30, September ini, kebanyakan syarikat berpendapat mereka tidak mampu membayar balik. Sebanyak 30 peratus syarikat pembinaan di Malaysia masih menghadapi masalah kewangan,” katanya.

Beliau berkata melanjutkan moratorium untuk enam bulan lagi dapat membantu memberi perlindungan kepada industri pembinaan, antara sektor ekonomi penting negara.

Ditubuhkan pada tahun 1954 dan mempunyai sebanyak 17,000 ahli secara langsung dan tidak langsung, MBAM mensasarkan untuk menjadi penggerak utama dan pembela industri pembinaan di Malaysia.

Terdahulu, Foo menyampaikan ucaptama pada Majlis Perasmian Seminar MBAM mengenai Keselamatan dan Kesihatan Pekerjaan edisi ketujuh dan Bengkel Permit Bekerja untuk Industri Pembinaan.

Acara itu dirasmikan Pengarah Jabatan Keselamatan dan Kesihatan Pekerjaan (JKKP) Pulau Pinang, Hassan Alias.

– Bernama

See author's posts


Suasana ‘luar biasa’ sambut bulan Ramadan

SIBU: Umat Islam di seluruh dunia akan menyambut Ramadan dalam suasana yang luar biasa berikutan situasi penularan pandemik Covid-19 pada tahun ini.

Yang di-Pertua Persatuan Kontraktor Bumiputra Malaysia (PKBM) Negeri Sarawak, Dato Sri Abang Aditajaya Abang Alwi dalam kenyataan medianya semalam berharap agar semua pihak dapat mengharungi ujian ini dengan sabar.

“Memandangkan pada tahun ini kita terpaksa melalui bulan Ramadan ketika Perintah Kawalan Pergerakan (PKP) masih berkuatkuasa, saya berharap agar semua pihak memainkan peranan masing-masing dalam membantu pihak berkuasa dengan mematuhi PKP.

“Selain itu, keselamatan diri, keluarga dan kesejahteraan komuniti harus diutamakan,” katanya.

Beliau turut berharap agar petugas di barisan hadapan terus tabah menjalani ibadah berpuasa di dalam suasana dan tatacara kebiasaan baharu bagi mengekang penularan jangkitan Covid-19.

“Jadikan ini sebagai ujian bagi kita memperkuatkan iman dan ketakwaan kita.

“Kita seharusnya bersyukur kerana masih diberi peluang untuk bertemu dengan bulan yang penuh dengan keberkatan ini,” ujarnya.

Terdahulu, Aditajaya turut merakam ucapan selamat menyambut bulan Ramadan bagi seluruh umat Islam.

“Ambil peluang ini untuk kita bersama keluarga tersayang di rumah masing-masing.

“Langkah ini sekali gus dapat membantu kita menjaga dan melindungi ahli keluarga daripada dijangkiti penyakit Covid-19,” katanya.

See author's posts


Cagliari lantik Di Francesco sebagai bos

CAGLIARI melantik Eusebio di Francesco sebagai pengurus, umum kelab Serie A itu semalam.

Dalam satu kenyataan, kelab dari Sardinia, Cagliari berkata Di Francesco telah menandatangani perjanjian dua tahun.

Bekas bos Sassuolo dan Roma, dipecat pada Oktober oleh Sampdoria, menggantikan Walter Zenga.

Lewat semalam, Cagliari mengumumkan bahawa mereka telah “melepaskan Marcello Carli daripada tugasnya sebagai pengarah sukan”.

Di Francesco, 50, melakar kejayaan sebagai jurulatih selama lima tahun di Sassuolo, memimpin kelab itu naik ke Serie A untuk kali pertama pada tahun 2013 dan layak ke Liga Europa pada 2017.

Bekas pemain tengah itu memenangi 14 penempilan untuk pasukan kebangsaan Itali dan merupakan sebahagian daripada pasukan Roma yang memenangi gelaran Serie A pada tahun 2001.

Dia kembali ke Roma sebagai jurulatih pada 2017 dan memimpin kelab itu di tempat ketiga dan separuh akhir Liga Juara-Juara UEFA pada musim pertamanya sebagai ketua jurulatih.

Dia menyertai Sampdoria pada bulan Jun tahun lalu setelah digantikan oleh Claudio Ranieri di Roma tiga bulan sebelumnya tetapi meninggalkan kelab di kedudukan terbawah liga.

Ranieri kemudian menggantikannya di Samp dan membimbing pasukan yang berpangkalan di Genoa kekal dalam Serie A.

Di bawah Zenga, yang dilantik pada bulan Mac, Cagliari menduduki tempat ke-14. – AFP

See author's posts


Seminggu lagi pentas Liga M bersambung

KIRA-kira seminggu sahaja lagi pentas Liga Malaysia (Liga M) pusingan kedua akan kembali bersambung selepas ‘berehat’ lebih dua bulan.

Walaupun negara masih lagi berada dalam fasa Pelan Pemulihan Negara (PPN) kehangatannya tetap dirasa khususnya buat penyokong pasukan bertanding.

Sekali pun tumpuan lebih menjurus kepada Liga Super, saingan Liga Premier juga tidak kurang hebat terutamanya selepas menyaksikan beberapa transaksi pemain baru pada jendela perpindahan kedua sebelum ini.

Ketika pusingan pertama saingan lebih menjurus kepada dua pasukan teratas, Sarawak United FC dan Negeri Sembilan, bagaimana pula aksi yang bakal dihidangkan pada kali ini.

Berikut antara perkara tumpuan pilihan yang mungkin mahu disaksikan sepanjang pusingan kedua nanti.

Selepas ‘berehat’ untuk tempoh lebih dua bulan, persoalannya sejauh mana keadaan pemain untuk mengharungi baki saingan musim ini. Persoalan untuk dijawab oleh pemain pastinya persediaan mereka, adakah sudah bersedia untuk kembali berentap atau pun sebaliknya.

Setiap pengurusan sudah pun melunaskan apa yang dimahukan pasukan khususnya dalam mendapatkan pemain baharu. Selepas jendela perpindahan ditutup hujung Mei lalu, kini seluruh mata penyokong setiap pasukan pasti tertumpu kepada pemain baharu, sejauh mana kehadiran mereka mampu beri kesan positif.

Beberapa pasukan seperti Kelantan United, PDRM dan Negeri Sembilan telah mendapatkan khidmat pemain baharu, jadi menarik untuk disaksikan betapa cepatnya mereka menyesuaikan diri dengan pasukan baharu.

Sepanjang pusingan pertama, tidak boleh dinafikan terdapat beberapa pemain berjaya menonjolkan diri beraksi dengan cukup cemerlang hingga menjadi buah mulut penyokong.

Namun selepas berehat lama, adakah prestasi itu mampu dikekalkan atau pun pusingan kedua bakal jadi detik kejatuhan?

Di carta penjaring gol, penyerang Terengganu II sedang mendahului dengan 11 gol, diikuti Uche Agba (Sarawak United) dan Fernando Rodriguez (JDT II) dengan lapan gol, serta George Attram (Selangor 2) dan Alain Akono (Negeri Sembilan) dengan tujuh dan enam gol.

Penyerang muda FAM-MSN Azhad Harraz Arman wajar diberi perhatian walaupun pasukannya menjadi ‘lauk’ pasukan lain, selepas mencatat empat gol.

Saingan pusingan pertama lebih tertumpu kepada dua pasukan ini yang saling mengasak untuk menghuni tangga pertama.

Untuk realisasikan misi ke Liga Super musim depan, sudah pasti kedua-duanya bakal kembali dengan ‘X Factor’ bagi memastikan tiada pencabar lain mampu merampas kedudukan terkini.

Sarawak United FC mendahului liga dengan 23 mata, dengan Negeri Sembilan mengekori hanya satu mata di belakang.

Terengganu II tidak jauh di tempat ketiga dengan 19 mata.

Oleh ADI SAFARMAN

See author's posts


NOVEL TERUTU JEMU AMBUN LEMAI

Tusun Ke-26

BETEMU ENGGAU PENGETUA

URUNG pukul 2.30 ngalih hari, Pengetua udah bisi datai. Kerita CRV Mirah udah bisi ba alai ke ngelakka kerita. Sida tiga iya lalu ngagai opis Kepala Pengajar nya. Mujur, nadai mayuh orang maya nya. Nadia ngasuh pangan iya dua iku nya dulu.

Lebuh gilir iya datai, dada Nadia tak balat ketap-ketap. Munyi kesuh seput ba idung iya nyau didinga iya empu. Iya ngasaika mua iya bisi pansa-pansa ama chelap, ama angat.

“Tama Nadia. Duduk,” ku Mr. Jonathan Jambai.

“Terima kasih sir,” ku Nadia.

“Kati asai peresa nuan sepi nuan? Ulih asai?” ku Mr. Jonathan ke merening tajam ngagai mua Nadia.  Mua Nadia asai ke didiang api.  Tak asai ke malu bechampur nangi.

“Enda tentu temu sir. Asai iya tak ulih ga,” ku Nadia.

“Okay. Aku arapka result nuan manah. Nama pelan nuan sekumbang ke nganti pemutus peresa ila dih? Nuan enggau Cikgu Dayang pulai  ka?” tanya Mr. Jonathan.

“Bedau temu sir. Aku nadai betemu enggau Cikgu Dayang. Iya apin pulai. Jangka aku nadai aku enggau iya. Aku pulai ke rumah. Besulu enggau indai,” ku Nadia.

Lebuh disebut ‘rumah’ enggau ‘indai’, Nadia ngasaika darah iya tak ngalun ngagai pala iya, ngasuh mua iya tak berasai tebal sereta angat. Peluh nyau beteresit ba mua iya. Iya ensepi ati diri tak bebali sinu. Ai mata iya pan enda  berasai lalu ngemenuhka kedua-dua kelupak mata iya, udah nya lalu nitik nurun kuyu iya. Nadia guai-guai ngambi perecha lalu ngendas ai chiru ke nyau berasai angat nya.

“Kati nuan nadai berunding deka ngiga pengawa kena ngulihka belanja dulu?” ku Mr. Jonathan.

“Nama….nama…pengawa ke ulih ngena pelajar enggi aku tu sir?” ku tanya Nadia bejaku kat-kat. Kening alus iya bisi dipeda ngeredut enda lama. Pengetua nya asai ti beduan iya.

“Bisi. Nuan nembiak ke manah pendiau sereta betanggungjawap. Nuan mudah bulih pengawa. You have a bright future. Please look after yourself. Aku besai pengarapka nuan ulih nampung pelajar nuan. Sekumbang ke nganti, manah nuan minta nyadi guru penganti tauka guru sementara. Sebedau nuan mupuk pagila, nuan ngambi surat testimonial ari kerani dia, enti aku nadai ditu, okay?” ku Mr. Jonathan.

“Terima kasih sir. Terima kasih ke semua tulung nuan ngagai aku ngelama-lama tu. Selamat tinggal,” ku Nadia sambil nyuaka jari kanan iya betabi enggau Pengetua lalu jari kiba iya ngendas ai mata iya ke enda ngetu-ngetu nurun kuyu iya.

Pengetua ngenggam jari lembut Nadia rat, sambil lalu nyempulang dara biak nya pansut ari opis iya. Ati Pengetua pan sinu tang iya lelaki. Iya enda ulih ngayanka iya nitik ai mata kelebih agi ba mua nembiak iya.

Pansut sida tiga ari opis Pengetua, sida pulai ngagai dormitori. Sida tiga iya bejalai betunda udi tang nadai berandau. Sida bela ngintu asai diri empu. Baka ke sama ngingatka jaku Pengetua tadi taja pan sida nadai nanya pangan diri pasal jaku iya. Datai di endur sida, sida bela ngenatka diri.

Lemai ke penudi di sekula nya mai pengingat ke sinu. Ba pun lemai, Nadia dibai Cikgu Dayang begulai enggau iya di Quarters.

“Nadia, nuan anang tekenyit ati lebuh aku madahka berita tu. Aku minta ampun laban nadai nyebut hal tu ngelama tu. Iya ke bendar, aku bisi minta transfer ke Kuching. Minggu tu tadi tinggal aku nyadi Pengawas Peperiksaan SPM di Engkilili, surat tu datai. Aku bulih pindah, Nadia,” ku pengajar nya.

Nadia tekenyit amat ninga berita nya. Dada iya asai ke dientung. Berita pengajar nya nambahka agi penyinu iya.

CIKGU DAYANG PINDAH

“Nama nuan minta pindah ari sekula tu, enda nyamai ditu pia?” ku Nadia. Iya merening ke baruh. Mata iya enda nentang pengajar nya. Ati iya luluh. Orang ke alai iya bepanggai pengarap diatu nyau deka pindah ke bukai. Nama penyadi iya ku ati iya?

“Ukai pia, nuan ukai enda nemu, Na. Aku udah lama gawa di sekula tu, nya alai aku layak minta pindah. Aku deka nambahka peneleba aku di sekula bukai. Aku minta pindah ukai reti iya aku enda rinduka sekula tu. Ukai ditu enda nyamai,” ku Cikgu Dayang.

Nadia nadai nimbal tang majak kunduk-kunduk. Cikgu Dayang lalu angkat sereta nudukka diri nyendi Nadia.

“Aku nemu utai ba ati nuan Nadia. Aku pindah ukai aku ninggalka nuan ari ati aku. Aku agi ingatka nuan. Nuan tetap menyadi aku munyi ku aku madahka indai lebuh nya. Nuan enda patut irau ati, iya adi,” ku iya baka ke nundukka anak mit nyabak. Jam nya Cikgu Dayang ngangkatka dagu Nadia lalu merening tajam ngagai mua adi iya.

“Nuan udah lama nyabak. Mata nuan nyau bangkung. Nama kebuah Nadia, kita bisi belaya di dormitori ka?” ku sangka Cikgu Dayang.

Nadia enda nyaut seleka mukut. Enda malas seleka beras. Iya semina ngilikka pala lalu nyeliahka diri diperening Cikgu Dayang. Cikgu Dayang pan badu agi nanya. Iya empu berundingka kebuah nya.

“Anang nuan agi majak nyabak, Nadia. Uji nuan ngingatka semaya aku enggau seduai indai lebuh nya. Kati nuan meda gelang tu?” ku iya sambil ngangkatka lengan iya ti dirasuk gelang ke diberi indai Nadia nyauka dua taun udah diatu.

“Kati nuan meda gelang tu?” ku pengajar nya nandu tanya iya ti enda disaut dulu tadi.

“Bisi,” ku Nadia belabuh bejaku.

“Bisi nuan meda iya agi perenching?” ku Cikgu Dayang.

“Bisi,”ku Nadia nyaut Cikgu Dayang.

“Nyah, baka nya ga penyayau aku ke nuan. Baka nya aku agi meruan rindu sereta ingatka Nadia munyi ku aku suba. Ukai enda tua udah beraku diri menyadi? Nya alai dini-dini endur aku gawa, aku agi ingatka nuan. Mengkang menyadi nuan. Nya alai nuan anang sekali-kali irau ati tauka takutka aku ninggalka nuan,” ku Cikgu Dayang.

Dua iku dara biak ke sama gamal, sama pemesai, ke udah beraku diri menyadi nyau beberap. Cikgu Dayang lalu murus-murus pala enggau bau Nadia. Nadia pan majak merekuh Cikgu Dayang. Lemai nya Cikgu Dayang enda betudung. Buk iya sesibui panjai. Semua engkapan mua iya ayan. Nya mih ti ngasuh Nadia seduai Cikgu Dayang amat-amat baka diri menyadi. Baka menyadi tampung pala. Baka manuk bandung.

“Terima kasih aka. Terima kasih Cikgu. Aku ukai enda pechayaka nuan. Ati aku balat irau. Mayuh macham pengirau,” ku Nadia.

“Datai nuan di rumah ila, nuan madah ngagai indai mega, pasal aku ke pindah. Kemaya nuan pulai dih adi?” ku Cikgu Dayang.

“Pagila,” ku saut Nadia.

“Nama tepan nuan?” ku Cikgu Dayang.

“Van Achai. Enda ulih ngena bas. Mayuh utai dibai,” ku Nadia.

“Dinga nuan. Enti seduai ulih, seduai indai datai kitu lusa awakka enggau aku bekemas,” ku Cikgu Dayang.

“Sorry aka, enda aku nemu nyanggup ari belakang. Ila mih aku madah ngagai indai,” ku Nadia. Iya irauka indai iya bisi penanggul.

Malam nya Cikgu Dayang mai Nadia tinduk enggau iya di Quarters Pengajar. Nadia setuju laban barang iya udah disikap iya magang. Semina siti pekara ke ngachau runding iya laban iya enda ulih begulai enggau Maureen seduai Jamilah ba malam kepenudi nya. Malam nya laun seduai menyadi iya tinduk. Mayuh utai dikerandau.

Lebuh nyau pagi, Nadia pulai ngagai dormitori agi nyungkap ambun. Maureen seduai Jamilah pan udah tumu dani. Bala nembiak bukai pan nyau bekeregup bekemas. Sebedau beserara pagi nya, sida ke lelaki pan bisi ngulu sida ke indu sambil besilih-silih besainka autograph. Nyau richuh Dewan Makai alai sida nganti transport sida datai. Bisi ga sida sekaban nya agi ulih bekeringik ketawa tang kemayuh agi sida iya bekesirut nyabak. Mata sida nyau mirah sereta bangkung.

BESERARA

Udah ngambi testimonial ari kerani, Nadia beberap-berap enggau Jamilah seduai Maureen. Bala classmate ke bukai nadai ayan. Jong nadai, Anding pan nadai. Udah nya, Nadia pan meri selamat tinggal ngagai kaban iya laban van Achai udah besedia nganti. Ari van iya ngepai enda ngetu-ngetu. Asai ke bisi isik ati iya didinga iya, We will meet again but things will not be the same. Goodbye.

Penyinu majak ngeramak ati iya lalu ngasuh seput iya berasai sendat. Diau tak merampau. Ati lelengau. Tak berasai sinu ngenang. Berasai kusang.

Oleh JANTAN UMBAT

See author's posts


Raja Permaisuri Agong tiba untuk lawatan 4 hari

KUCHING: Raja Permaisuri Agong, Tunku Azizah Aminah Maimunah Iskandariah berangkat tiba di Lapangan Terbang Antarabangsa Kuching (LTAK) untuk lawatan empat hari ke Sarawak.

Keberangkatan tiba Raja Permaisuri menggunakan pesawat khas pada jam 1.26 petang tadi disambut oleh isteri Premier Sarawak, Puan Sri Datuk Amar Juma’ani Tun Tuanku Bujang.

Petang ini, Raja Permaisuri Agong berkenan melawat Kompleks Penjara Puncak Borneo bagi menyaksikan Bengkel Songket Penjara Puncak Borneo dan malam ini, baginda menghadiri ‘Food Over Fire Festival and Theatre’ di Fort Margherita.

Esok baginda dijadualkan berangkat ke Damai Golf and Country Club, Santubong, manakala pada sebelah petangnya berkenan melawat Rumah Warisan Tan Sri Datuk Amar Abang Ahmad Urai di Jalan Muda Hashim bagi pelancaran Kampung Heritage Trail-Rumah Warisan Tan Sri Datuk Amar Abang Ahmad Urai.

Raja Permaisuri Agong akan berangkat pulang ke ibu negara pada Khamis, 8 Disember nanti.

Turut hadir menyambut keberangkatan tiba Raja Permaisuri Agong ialah Timbalan Menteri di Jabatan Premier Sarawak, Datuk Sharifah Hasidah Sayeed Aman Ghazali.

See author's posts


PM Jepun kembali bertugas

MOSCOW: Perdana Menteri Jepun Shinzo Abe kembali bertugas pada Rabu selepas bercuti selama tiga hari, termasuk untuk menjalani pemeriksaan kesihatan di hospital, yang mencetuskan spekulasi mengenai keadaan kesihatannya, lapor agensi berita Sputnik.

“Saya menjalani pemeriksaan demi untuk menjaga kesihatan saya. Saya sudah kembali bertugas semula sekarang dan berharap dapat bekerja dengan lebih kuat,” kata Abe memetik laporan Kyodo.

Khabar angin mengenai keadaan ahli politik berusia 65 tahun itu timbul selepas dilaporkan beliau mengalami muntah darah pada Julai lalu. Sementara itu, sumber terdekatnya berkata perdana menteri itu terlalu penat selepas berbulan-bulan mengetuai negara untuk pencegahan Covid-19.

Menurut pembantunya, Abe ke hospital bagi menjalani pemeriksaan kesihatan biasa.

Sebelum ini, pada 2006-2007, Abe terpaksa mengundurkan diri selepas dikatakan menghidap penyakit berkaitan usus. – Bernama

See author's posts


PKP ‘aktifkan’ kemahiran melukis

ADI SAFARMAN

SIMANGGANG: Keputusan kerajaan dengan melaksanakan Perintah Kawalan
Pergerakan (PKP) sememangnya menjadi perkara yang memerlukan pengorbanan banyak
pihak.

Langkah kerajaan itu tentunya bagi memastikan keselamatan rakyat dan rakyat
pula perlu patuh dengan tidak bergerak secara bebas malah ada yang terpaksa
bekerja dari rumah.

Bagi pekerja kontrak, Law Yew Hap, 57, dari jalan Kejatau Sri Aman, beliau
juga mengambil pendekatan sama dengan bekerja dari rumah sepanjang tempoh PKP.

Bercerita mengenai aktiviti sepanjang berada di rumah, Law berkongsi
beberapa aktiviti menarik yang boleh dilakukan di dalam rumah.

“Sepanjang PKP yang telah dikuatkuasakan sejak 18 Mac lalu, saya
mengambil keputusan iaitu kemahiran yang saya ‘aktifkan’ semula adalah melukis
yang sebelum ini menjadi antara aktiviti saya sepanjang PKP dilaksanakan.

“Semalam merupakan hari ke-40 arahan PKP dijalankan, dan sepanjang
tempoh itu saya telah berjaya menghasilkan sebanyak 10 lukisan untuk dijadikan
koleksi simpanan saya,” katanya ketika ditemui Utusan Sarawak di
kediamannya di Jalan Kejatau semalam.

Beliau yang turut menceritakan kemahiran beliau mula melukis sejak berumur
17 tahun, dan sehingga kini umur beliau menjangkau 57 tahun masih lagi aktif
menghasilkan beberapa buah lukisan dengan koleksinya terkumpul beberapa tahun
sehingga melebihi 100 jenis lukisan di rumahnya.

Law berkata sepanjang tempoh PKP dilaksanakan itu, beliau turut mengambil
kesempatan menghasilkan lukisan terutamanya lukisan petugas barisan hadapan
yang sedang berjuang dan bertarung nyawa menghadapi penularan wabak Covid-19.

“Dalam banyak-banyak hasil lukisan yang paling saya gemari ialah
gambar potret Ketua Pengarah Kesihatan Malaysia, Datuk Dr Noor Hisham Abdullah,
serta petugas barisan hadapan Covid-19, dan perancangan selepas ini saya juga
akan menghasilkan potret Perdana Menteri, Tan Sri Muhyiddin Yassin dan Ketua
Menteri Sarawak, Datuk Patinggi Abang Johari Tun Openg,” ujar beliau.

Katanya, sehingga kini dia menghasilkan ratusan lukisan di rumahnya, dengan
lukisan terbabit bukanlah untuk dijual dan hanya sekadar memenuhi masa lapang
serta koleksi beliau dengan pelbagai corak, antaranya lukisan potret, dekorasi
dan landskap, lukisan 3D, mural seramik atau mozek.

Tambahnya, dari segi penghasilan, setiap lukisan tersebut mampu disiapkan
dari tiga hingga empat hari, tempoh sesebuah lukisan disiapkan bergantung
kepada tema, warna, dan keluasan kaki persegi.

Idea pula kata Law, sentiasa mencurah-curah dan minat yang suka melihat
gambar membantu memudahkan penghasilan lukisannya.

“Saya suka melihat gambar, melalui cara itu sentiasa mendapat idea
untuk menghasilkan sesuatu yang baru, kebanyakan lukisan saya kini dalam bentuk
3D (tiga dimensi) dan saya akan mempelbagaikan lagi mengikut trend
semasa,” katanya

Katanya lagi, bagi mengekalkan hasil lukisan yang berkualiti dan cantik,
dia sentiasa melakukan pelbagai percubaan dengan melihat hasil lukisan daripada
pelukis di dalam media sosial seperti Facebook dan Youtube.

Law juga berhasrat untuk mencari lebih ramai pelapis muda tanpa mengira
usia dan bangsa.

“Saya juga bersedia menerima tempahan daripada penggemar-penggemar
hasil lukisan saya, mereka ini bolehlah menghubungi saya atau datang sendiri ke
kediaman kami di Jalan Kejatau Sri Aman.

“Saya juga bercadang untuk membuka satu kelas tuisyen kanak-kanak
dengan mengajar mereka melukis terutamanya pelajar sekolah selepas PKP
ini,” ujar beliau.

See author's posts


Kepulangan Hazard hambar

EDEN Hazard beraksi buat kali pertama sejak September lalu namun pendahulu Liga, Real Madrid gagal merangkul kemenangan ke-11 berturut-turut apabila terikat tanpa jaringan dengan Cadiz.

Beberapa ujian positif Covid mendorong jurulatih Carlo Ancelotti untuk memasukkan Hazard lebih awal namun pasukannya gagal mencari jalan merobek gawang Cadiz di Santiago Bernabeu.

“Kami kurang kualiti pada suku ketiga perlawanan namun kami bermain dengan baik, cuma tiada ruang. Ini adalah permainan yang paling sukar kami hadapi,” kata Ancelotti.

Keputusan itu mengurangkan mata Madrid di puncak La Liga dari lapan mata kepada enam selepas pasukan di tempat kedua Sevilla mencatatkan kemenangan ke atas Atletico Madrid, Sabtu lalu.

Kali terakhir Hazard membuat penampilan bersama Madrid adalah ketika kekalahan memalukan di Liga Juara-Juara kepada Sheriff Tiraspol pada 21 September dengan pemain Belgium itu sekali lagi berdepan kecederaan dan kurang cergas.

Namun tahap prestasi juga menjadi faktor utama selepas Ancelotti dengan jelas menyatakan beliau ‘lebih suka pemain lain’ sambil mengakui Hazard perlu menunjukkan kesabaran dan ketangkasan untuk mendapatkan tempatnya semula.

“Ia mengambil sedikit masa untuk serasi dengan permainan, dia melakukan dengan lebih baik pada separuh masa kedua.

“Dia tidak begitu biasa bermain di bahagian sayap di sebelah kanan tapi dia bergandingan dengan baik bersama Karim (Benzema). Hazard boleh menjadi satu lagi senjata untuk separuh kedua musim ini.” – AFP

See author's posts


Premis digesa daftar MySejahtera, Qmunity

MIRI: Semua premis digesa mendaftar aplikasi My Sejahtera atau Qmunity yang memaparkan kod QR pendaftaran di setiap pintu masuk untuk mendaftar kehadiran pengunjung.

Menteri Pengangkutan, Datuk Lee Kim Shin yang juga Menteri Bertanggungjawab Jawatankuasa Pengurusan Bencana Bahagian Miri (JPBBM)  berkata, ia bertujuan untuk menyimpan rekod pengunjung termasuk nombor telefon pengunjung yang masuk ke premis tersebut supaya merek dapat dikesan dengan mudah sekiranya ada kes positif Covid-19.

“JPBB Miri meminta semua premis mendaftarkan aplikasi MySejahtera atau Qmunity dan memaparkan kod QR untuk diimbas pelanggan mereka yang memasuki premis.

“Bagi mereka yang tidak mempunyai telefon pintar untuk mengimbas, mereka dibenarkan mencatat maklumat mereka secara manual pada buku rekod yang disediakan oleh pemilik premis,” katanya menerusi satu kenyataan selepas mempengerusikan Mesyuarat Pengurusan Bencana Bahagian Miri (Pematuhan SOP Semasa PKPP) di Bilik Mesyuarat Residen Miri, petang Jumaat.

Dalam mesyuarat itu, Lee turut mengulas mengenai pengurangan kompaun yang dikeluarkan Kementerian Kesihatan Malaysia (KKM) mengikut kategori.

“Di bawah Akta Pencegahan dan Pengawalan Penyakit Berjangkit 1988, kompaun maksimum yang dikenakan adalah RM1,000.

“Mengikut SOP untuk pengurangan kompaun bertarikh 2 Jun lalu yang dikeluarkan oleh KKM, kategori berikut boleh memohon pengurangan kompaun iaitu masyarakat bawah B40, warga emas, Orang Kurang Upaya (OKU) dengan dokumen pengenalan diri dari Jabatan Kebajikan Masyarakat dan kesalahan pertama,” jelasnya.

Sementara itu, Pejabat Kesihatan Bahagian Miri telah menerima pengurangan kompaun sebanyak 79 daripada individu dan wakil syarikat, sejak 10 Jun hingga 6 Ogos lalu.

Daripada jumlah tersebut, seramai 72 individu telah diberi pengurangan sebanyak 50 peratus dan hanya didenda RM500 di bawah kategori kesalahan pertama dan selebihnya tujuh individu atau syarikat membayar RM1,000 tanpa rayuan.

Turut hadir, Pemangku Residen Bahagian Miri merangkap Pengerusi JPBB Miri, Abdul Aziz Mohd. Yusuf, Pegawai Kesihatan Bahagian, Jabatan Kesihatan Bahagian, Dr. P. Raviwharmman, Pengarah Hospital Miri, Dr. Jack Wong, Ketua Polis Daerah Miri, ACP Lim Meng Seah dan Penguatkuasa Majlis Badaraya Miri (MBM), Marcos Brahim.

Oleh Liong Chai Ling

See author's posts


PUSAKA terus perkukuh integriti

TUMPUAN … Datu Hashim Bojet berucap pada Majlis Pelancaran Hari Integriti Dan Inovasi Dan Perhimpunan Perdana Pusaka 2022 bertempat di Wisma Sumbar Alam, Petrajaya di Kuching, semalam.• Foto HERRIEY NAHA

KUCHING: Perbadanan Kemajuan Perusahaan Kayu Sarawak (PUSAKA) telah melaksanakan pelbagai program untuk pengukuhan integriti selaras dengan keperluan pekeliling-pekeliling kerajaan negeri sejak penubuhan Bahagian Integriti pada 2 Disember 2019.

Pengurus Besar PUSAKA, Datu Hashim Bojet memberitahu, antaranya adalah program jerayawara kesedaran nilai integriti kepada semua warga PUSAKA dan juga anak- anak syarikatnya.

“Dalam pada itu, PUSAKA juga telah menghantar dua orang pegawainya untuk dilatih sebagai Pegawai Integriti Bertauliah (CelO).

“Program pengukuhan integriti ini juga dipanjangkan ke anak-anak syarikatnya melalui program model integriti PUSAKA,” katanya.

Beliau berkata demikian ketika berucap pada Majlis Pelancaran Hari Integriti dan Inovasi dan Perhimpunan Perdana PUSAKA 2022 di Dewan Seminar PUSAKA, Wisma Sumber Alam, semalam. Majlis ini diserikan dengan kehadiran Timbalan Ketua Menteri II, Datuk Amar Awang Tengah Ali Hasan.

Mengulas lanjut, Hashim memberitahu, PUSAKA juga telah mendokumentasikan polisi Pelan Anti Rasuah Organisasi (OACP) dan Pelan Pengurusan Risiko Rasuah (CRM).

“Sebagai inisiatif dalam penerapan nilai integriti dan membendung gejala rasuah, PUSAKA juga telah mengadakan polisi integriti korporat dan menguatkuasakan polisi ‘Integriti Pact’ dalam semua urusan perolehan yang dilaksanakan,” ujarnya.

Dalam penerapan nilai integriti pula, polisi yang dalam proses untuk dilaksanakan adalah polisi Pemberi Maklumat atau ‘Whistleblower Policy’ dan ‘Gift Policy’. Ini adalah kerana pihak Unit Integriti dan Ombudsman Negeri akan mengeluarkan polisi yang standard untuk digunapakai oleh semua agensi-agensi kerajaan.

“Sebagai usaha untuk memantapkan lagi pelaksanaan integriti di PUSAKA, PUSAKA juga akan melaksanakan Anti Bribery Management System (ABMS).

“Justeru itu, pada tahun ini, PUSAKA telah mengadakan taklimat kesedaran ABMS kepada semua warga PUSAKA,” jelasnya.

Jawatankuasa Antirasuah atau JAR peringkat kementerian dan PUSAKA juga turut dibentuk bagi menyediakan platform untuk membolehkan isu-isu khusus berkaitan integriti dan pencegahan rasuah ditangani dengan segera.

Sambutan Hari Integriti PUSAKA 2021 kali ini sangat bermakna  kerana walaupun dalam cabaran pandemik Covid-19, pelbagai pencapaian telah dicapai oleh PUSAKA seperti  Anugerah Harapan dari Unit Integriti dan Ombudsman,  Pencapaian OACP keseluruhan sebanyak 71 peratus, Pencapaian CRM keseluruhan sebanyak 69 peratus, pertauliahan dua orang pegawai integriti bertauliah dan penubuhan Unit Intergriti di dua buah anak syarikat PUSAKA.

Selain itu, pelaksanaan dua polisi daripada empat polisi untuk membendung gejala rasuah, peningkatan kesedaran melalui survei sebanyak 95 peratus ke atas program integriti yang dilaksanakan dan pengwujudan tiga Manual Prosedur Kerja(MPK)/SOP baru.

“Saya ingin mengambil kesempatan sempena sambutan hari integriti ini untuk merakamkan penghargaan saya kepada pengurusan tertinggi dan barisan pemimpin PUSAKA yang pada hemat saya telah menunjukkan nilai integriti dan contoh teladan yang amat baik dalam menjalankan tugas,” katanya.

PUSAKA juga telah mengadakan inisiatif untuk menambahbaik keadaan kewangan PUSAKA melalui pelaksanaan ‘STIDC Turnaround Plan’.

‘STIDC Turnaround Plan’ ini akan memfokuskan usaha dalam meningkatkan penjanaan hasil kewangan, ‘monetised asset’, penambahbaikkan hasil pulangan pelaburan dan mendapatkan geran untuk menampung kos operasi dalam menjalankan fungsi PUSAKA sebagai pegawal selia dan fasilitator dalam industri perkayuan.

Oleh NUR AIN OTSMAN

See author's posts


Status pemain akan dibincang

FAIZAL BUJANG

PENGURUSAN Kuching FA akan membincangkan status pemain skuad pelapis sama ada kudrat mereka akan terus dikekalkan untuk saingan musim depan atau sebaliknya.

Ia berikutan keputusan yang telah diumumkan Persatuan Bola Sepak Malaysia (FAM) berhubung penamatan saingan Liga Piala Presiden 2020 beberapa hari lalu.

Setiausaha Kehormat Persatuan Bola Sepak Bahagian Kuching (KDFA), Iswandy Ali Hassan memberitahu, pihaknya akan mengadakan mesyuarat bagi membincangkan perkara tersebut secara lebih terperinci.

“Kita akan mengadakan mesyuarat bagi membincangkan segala yang berkaitan termasuk kontrak pemain.

“Sama ada kudrat mereka terus kekal diguna pakai bagi saingan musim depan atau sebaliknya,” ujar Iswandy ketika mengulas mengenai perkara itu.

Apa pun tambah Iswandy, tiada masalah bagi pihaknya mengekalkan pemain sedia ada kerana pekeliling yang dikeluarkan pihak FAM turut melonggarkan sama had umur pemain bagi saingan musim hadapan.

“Satu kelebihan kepada kita jika mengekalkan pemain ini kerana kesemua mereka masih boleh beraksi untuk saingan musim hadapan,” jelas beliau lagi.

Untuk rekod, skuad muda ini berada di kedudukan kedua dalam carta Kumpulan B (Zon Selatan) selepas menggumpul sembilan mata hasil daripada tiga kemenangan dan sekali kalah dalamempat perlawanan dilalui.

Dalam perkembangan sama Iswandy yang mewakili Badan Induk (KDFA) menyambut baik keputusan yang dibuat berhubung penamatkan saingan Liga Piala Presiden 2020.

Katanya, ia keputusan yang tepat kerana sebagai badan induk tertinggi (FAM) keselamatan semua pihak yang terlibat dalam kancah Liga Malaysia adalah menjadi keutamaan mereka dalam berdepan musibah penularan virus Covid-19.

See author's posts


Peraduan pilih kulit buku dapat sambutan menggalakkan

PERADUAN memilih kulit buku ‘The Political Heart: A Decade’s Journey from Physician to Politician’ telah mendapat sambutan yang menggalakkan, kata Menteri Muda Pendidikan, Sains dan Penyelidikan Teknologi Dr. Annuar Rapa’ee.

Katanya, seramai 981 individu telah mengambil bahagian dalam peraduan ini sejak mula dibuka pada 10 Ogos lalu.

Menurutnya, buku yang mengisahkan perjalanan politik beliau selama 10 tahun itu dijadual akan diterbit pada bulan hadapan.

“Daripada keseluruhan peserta, 722 atau 73.6 peratus peserta memilih kulit buku B.

“Mereka yang memilih kulit buku B berpeluang memenangi basikal lipat,” katanya, semasa siaran langsung di Facebook rasminya, petang Sabtu.

Beliau berkata, terdapat tiga pilihan kulit buku yang dibuka untuk diundi oleh orang ramai.

Jelasnya, jika pilihan B memenangi undian tertinggi, maka mereka yang mengundi untuk pilihan B ini sahaja akan berpeluang memenangi dua unit basikal lipat menerusi cabutan bertuah.

Terdahulu, Ahli Dewan Undangan Negeri (ADUN) Nangka itu berkata, apabila buku berkenaan mula diterbit kelak, hasil jualan akan disalurkan kepada badan-badan kebajikan di sekitar Sibu.

Menyentuh sedikit mengenai buku tersebut, Dr. Annuar berkata, buku terbabit mengandungi kisah perjalanan politik beliau sejak 2011 yang dirangkum menjadi tujuh bab dan 37 topik.

Katanya, buku tersebut sesuai untuk dijadikan satu bahan bacaan ilmiah kepada anak-anak muda yang berminat untuk menjadi ahli politik pada masa depan.

Oleh NURZILLA MOHAMAD

See author's posts


Pengorbanan ‘Florence Nightingale’ Malaysia tiada galang gantinya

KUALA LUMPUR: Tatkala segelintir jururawat di beberapa negara mengeluh akan cabaran baharu di tempat kerja akibat pandemik COVID-19, ribuan ‘Florence Nightingale’ Malaysia tetap meneruskan tugas dengan penuh dedikasi walaupun terdapat kekangan dan kebiasaan baharu di tempat kerja.

“Ada laporan berita mengenai jururawat luar negara yang berhenti kerja, ada yang membuat protes akibat kekurangan peralatan perlindungan diri (PPE).

“Namun, syukur di negara ini, tiada yang bersikap seperti itu dan ia merupakan sifat yang terpuji. Jururawat kita amat berdisiplin dan cekal jika dibandingkan dengan segelintir ‘misi’ di negara luar,” kata bekas Dekan Fakulti Kejururawatan Universiti MAHSA Prof Zahrah Saad ketika dihubungi Bernama.

Bersempena sambutan Hari Jururawat 2020 hari ini, beliau berharap jururawat diberikan penghargaan sewajarnya, selain mengusulkan agar elaun khas COVID-19 melibatkan petugas kesihatan dipercepatkan sebagai tanda penghargaan terhadap pengorbanan mereka.

Majlis Jururawat Antarabangsa (ICN) menetapkan tema sambutan tahun ini – ‘Nurses: A Voice to Lead – Nursing the World to Health’ –  jelas menunjukkan betapa pentingnya peranan jururawat dalam memulihkan dunia daripada pandemik COVID-19. Menariknya, tahun ini juga merupakan ulang tahun kelahiran ke-200 Florence Nightingale, perintis kejururawatan moden dan Hari Jururawat juga disambut bersempena hari lahir tokoh itu.

Zahrah yang juga pengarah perhubungan antarabangsa universiti itu berkata profesion jururawat masih menjadi pilihan memandangkan permintaan dalam bidang itu semakin meningkat, justeru, pihak berwajib harus memikirkan strategi berkesan dengan meningkatkan pengambilan jururawat khususnya bagi menampung keperluan pesakit dalam negara.

Katanya seseorang jururawat turut perlu melengkapi diri dengan kemahiran dalam pelbagai bidang pengkhususan rawatan seperti pediatrik, perbidanan, dan ortopedik bagi membantu petugas kesihatan lain sekiranya terdapat kecemasan.

Sementara itu, Pengarah Kejururawatan Kementerian Kesihatan Malaysia (KKM) Tumble Ngadiran@Tomblow ketika dihubungi menerusi e-mel berkata jumlah jururawat yang berdaftar dengan Lembaga Jururawat Malaysia adalah seramai 130,169 orang, dan daripada jumlah itu seramai 88,103 jururawat bertugas bersama Kementerian Kesihatan Malaysia (KKM).

Seorang jururawat terlatih di Hospital Banting, Nur Nabiila Masfuzah Abdullah, 34, pula berkata dorongan kuat ibunya yang mahu beliau menjadi jururawat ditambah dengan pengalaman mengendalikan pesakit menyebabkan beliau komited dengan tugasnya sehingga kini.

S.Nithyadevi, jururawat terlatih di Hospital Pulau Pinang berkata pandemik COVID-19 memberi ‘tamparan’ hebat bagi barisan petugas hadapan kerana terpaksa melakukan pelbagai pengorbanan demi tugas.

Jururawat di Hospital Umra, Shah Alam, Suriakala Subbaiah Salim dalam perkongsiannya berkata isu COVID-19 meninggalkan kesan besar dalam kehidupan jururawat dan dianggap ‘tsunami’ yang melanda dunia.

Diharap segala jasa dan pengorbanan para jururawat dipandang tinggi dan dihargai. Masyarakat perlu memahami tugas mereka bukan sekadar menukar cadar atau mengemas katil pesakit, malah ia melangkaui banyak aspek. Selamat Hari Jururawat.— Bernama

See author's posts


Jaul adakan lawatan kerja ke MPP

KUCHING: Pengoperasian harian Majlis Perbandaran Padawan (MPP) berlandaskan prosedur operasi standard (SOP) yang ditetapkan dalam Perintah Kawalan Pergerakan Bersyarat (PKPB).

Usaha tersebut dilakukan dalam memberikan perkhidmatan terbaik kepada para pelanggan MPP.

Semalam, Setiausaha Kerajaan Negeri, Datuk Amar Jaul Samion mengadakan tinjauan dan lawatan kerja ke MPP bagi memantau pelaksanaan SOP berkaitan PKPB.

Beliau diiringi Pengerusi MPP, Lo Khere Chiang dan beberapa ketua jabatan serta pegawai kerajaan negeri.

Semasa lawatan tersebut, Jaul turut melalui SOP PKPB seperti proses memeriksa suhu badan, membersihkan tangan menggunakan cecair pembersih tangan dan mempraktikan penjarakan sosial di dalam kawasan pusat khidmat MPP.

See author's posts